Celcom Rangkul 2 Anugerah Dalam ‘The Customer Experience Management Asia Summit’

Usaha berterusan Celcom Axiata Berhad dalam memberikan pengalaman yang hebat kepada pelanggan telah mendapat pengiktirafan, apabila syarikat telekomunikasi itu merangkul beberapa anugerah dalam 6th Customer Experience Management Asia Summit yang diadakan pada 25 – 28 September 2018 di Marina Bay Sands, Singapura.

‘The Customer Experience Management Asia Summit’ merupakan acara Pengurusan Pengalaman Pelanggan serantau yang penting, khusus bagi berkongsi strategi terbaik dan paling inovatif dalam pengalaman pelanggan juga merupakan sebuah platform bagi organisasi yang secara aktif meletakkan pelanggan sebagai keutamaan dalam perniagaan mereka.

Celcom telah meraih dua anugerah Customer Experience Asia Excellence Awards untuk pencapaian dan strategi pengalaman pelanggan, iaitu Anugerah Strategi Media Sosial Terbaik (Emas) serta Anugerah Pusat Perhubungan Terbaik (Gangsa). Selain itu, Celcom menerima penghormataan serta diiktiraf di kalangan para pemain terkemuka dalam kategori Anugerah Penggunaan Mudah Alih Terbaik, kerana berinteraksi secara innovatif bersama pelanggan dengan menggunakan platform sedemikian.

Pengiktirafan tersebut adalah kesan daripada inisiatif Celcom yang bertujuan untuk terus memperbaiki perkhidmatan yang diberikan kepada para pelanggan, dengan memberi akses kepada inovasi terkini dalam melayani pelanggan. Di antara inovasi ini adalah Hub Pengalaman Media Sosial yang pertama di Asia Tenggara dan perkhidmatan Agen Maya Pintar yang canggih di Asia Tenggara. Celcom juga merupakan pengendali telekomunikasi pertama menerima pensijilan terkini kualiti ISO antarabangsa di peringkat global untuk pusat hubungan.


TERTIRIS!!! ASUS ZenFone 5 Dijual Pada Harga RM1,299?!

ASUS Malaysia bakal melancarkan siri terbaru ZenFone 5 pada 31 Mei 2018 nanti, sebelum rasmi peranti ini sudah mendapat perhatian tinggi dari kalangan orang ramai sejak MWC yang lepas.

Seperti yang diketahui, ZenFone 5 hadir dengan rekaan premium terutamanya rekaan laser pada panel belakangnya. Dibekalkan dengan paparan skrin takuk 6.2 inci, menyokong cip pemproses Snapdragon 636 bersama 4GB RAM dan 64GB ROM menjadikan peranti ini nampak lebih berkuasa. Pembinaan dwi kamera utama beresolusi 12MP turut disediakan pada ZenFone 5, manakala kamera hadapan beresolusi 8MP.

Selain spesifikasi menjadi taruhan utama pada setiap peranti, harga jualan juga akan mempengaruhi kuasa perbelanjaan. Sehari sebelum ZenFone 5 dirasmikan, laman e-dagang Lazada tiba-tiba terdedah harga jualan ZenFone 5 adalah RM1,299! Walaupun post tersebut telah diturunkan oleh pihak Lazada, namum dengan tanda harga ini cukup memadai bagi anda yang menunggu lama.

Maka kita hanya perlu menunggu hari pelancaran dan pengumuman Rasmi dari ASUS.


KidZania Kuala Lumpur Anjur Program KidZ & Tech Sempena Cuti Sekolah Ini

Sempena cuti persekolahan yang akan bermula dari 28 Mei sehingga 12 Jun ini, KidZania Kuala Lumpur telah menganjurkan satu program barharu yang dinamakan sebagai KidZ & Tech untuk golongan kanak-kanak di negara ini. Program ini telah dijayakan melalui kerjasama dengan rakan-rakan kongsi iaitu Microsoft Malaysia, Sasbadi Holdings, Panasonic, Suruhanjaya Komunikasi dan Multimedia Malaysia, dan juga Universiti Multimedia.

Objektif program ini dibuat adalah bertujuan untuk meningkatkan pemahaman kanak-kanak tentang teknologi-teknologi baharu yang berupaya menarik minat golongan ini untuk merasai sendiri persekitaran pembelajaran yang kreatif.

Selain mampu menarik minat komuniti muda ini, aktiviti-aktiviti yang akan disediakan dalam program ini juga mampu memberi peluang kepada kanak-kanak untuk meningkatkan kemahiran menyelesaikan masalah, memberi peluang kepada mereka untuk mempelajari tentang dunia di sekeliling dan juga pemikiran pengkomputeran yang akan membantu mereka apabila dewasa kelak.

Empat aktiviti utama yang akan diadakan:

Bagi anda yang berminat menghantar anak-anak anda untuk menyertai Program KidZ & Tech ini, KidZania Kuala Lumpur telah menawarkan diskaun istimewa sehingga 30% untuk masa terhad dan anda boleh melayari LAMAN RASMI untuk maklumat lanjut.


Reviu Eksklusif: TP-LINK neffos C5 Kemunculan Pertama Yang Tidak Mengecewakan!

HARGA: RM539

TP-LINK yang merupakan sebuah syarikat yang terkenal dengan penghasilan produk rangkaian seperti router, kini buat pertama kalinya telah memasuki arena dunia telekomunikasi melalui kemunculan smartphone dari siri neffos. Disasarkan untuk pasaran mampu milik ini, tiga model telah diperkenalkan iaitu neffos C5L, neffos C5 dan juga neffos C5 Max. Untuk ruangan ini editor telah menerima model pertengahan iaitu neffos C5 dan apa yang pasti, kemunculan pertama smartphone keluaran TP-LINK ini tidaklah mengecewakan. LAYARI FB: FACEBOOK

Panel DepanTP-LINK neffos C5 hadir dengan panel depan yang agak menarik kerana bezel pada bahagian atas dan sisinya tampil dengan warna hitam, manakala bezel bahagian bawahnya pula tampil dalam warna putih. Konsep rekaan sebegini sebenarnya agak bijak kerana saiz bezel yang agak besar berjaya disembunyikan apabila berada dalam mod standby.

Skrin 5 Inci HDSokongan skrin sentuh berukuran 5.0 inci dengan resolusi 720×1280 piksel ini masih mampu memaparkan imej dengan baik melalui sokongan kepadatan piksel yang mencecah hampir 293ppi. Walau bagaimanapun, bahagian bawah paparan skrin telah digunakan bagi menempatkan butang kawalan jenis on-screen.

Panel BelakangPanel belakang neffos C5 kelihatan lebih ringkas rekaannya tetapi praktikal. Pada bahagian atas telah ditempatkan lensa utama beresolusi 8 Megapiksel dengan sokongan Dual LED Flash yang sangat terang. Manakala bahagian bawahnya pula boleh ditemui lubang speaker yang menyokong kekuatan audio yang baik walaupun ianya diletakkan pada permukaan rata.

Slot Kad & BateriUntuk mengakses slot kad sim, kad microSD dan juga bateri, anda hanya perlu membuka penutup bateri yang diperbuat daripada plastik. Namun begitu, anda terlebih dahulu mengeluarkan bateri dari slotnya untuk mengakses ketiga-tiga slot yang hadir secara berasingan itu. Memandangkan slot ini tidak menyokong mekanisma spring, anda perlu menggunakan pin untuk keluarkan kad SIM.

ThemesSokongan aplikasi Themes berupaya menjadikan neffos C5 anda tampil dengan antaramuka yang lebih menarik. Selain dilengkapi dengan pelbagai pilihan tema pra-pasang, anda juga boleh menukarkan imej latar, paparan lockscreen, dan juga jenis fon secara berasingan. Walau bagaimanapun, ada di antara tema tersebut yang perlu dibayar sebelum boleh dimuat turun.

System ManagementTanpa perlu memuat turun aplikasi pihak ketiga, anda kini boleh menguruskan peranti dengan bantuan aplikasi System Management. Terdapat enam menu utama disediakan iaitu pengurusan aplikasi, pembersihan memori, penjimatan bateri, penjimatan data, kebenaran aplikasi, dan juga pengurusan notifikasi.

Hidden AppsAntaramuka neffos C5 juga turut disediakan dengan satu fungsi yang membolehkan anda untuk menyembunyikan aplikasi daripada dipaparkan pada paparan skrin. Untuk mengakses fungsi tersebut, anda hanya perlu meleretkan dua jari pada paparan skrin dan klik sahaja pada ikon “+” untuk memilih aplikasi yang ingin disembunyikan.

Photo EditorProses suntingan gambar juga boleh dibuat dengan adanya aplikasi pra-pasang Photo Editor yang menyokong sehingga 9 menu suntingan. Tidak dinafikan ianya agak lengkap dan anda mungkin tidak lagi memerlukan sebarang aplikasi suntingan yang lain kerana hampir kebanyakan fungsi suntingan asas disokong seperti crop, effect, beauty, sticker, blur dan banyak lagi.

KOMEN EDITOR

TP-LINK mungkin baru sahaja menceburi dunia telekomunikasi dengan kemunculan model terbarunya iaitu neffos C5 di pasaran, dan tidak dinafikan ia merupakan satu permulaan yang baik. Tidak dinafikan spesifikasi yang disokong oleh neffos C5 bukanlah yang terbaik di pasaran, tetapi ianya boleh dianggap berbaloi untuk dimiliki jika soal harga diambil kira. Sokongan pemproses berkeupayaan 64-bit, RAM 2GB, memori dalaman sebesar 16GB, dan juga bateri berkapasiti 2,200 mAh sudah cukup untuk memastikan kelancaran pengoperasian smartphone ini. Lebih menariknya, neffos C5 turut menyokong aplikasi pra-pasang yang berguna dan juga fungsi untuk menyembunyikan aplikasi dengan kaedah leretan dua jari pada paparan skrin.


Imej Render Samsung Galaxy S21 Terdedah? – Bakal Hadir Dengan Sokongan S-Pen?

Peminat Samsung pasti teruja dengan maklumat baharu yang terdedah yang mana menerusi imej render tersebut, ia bakal hadir dengan sokongan S-Pen?

Peranti ini mungkin dilancarkan pada Januari ini dikhabarkan bakal hadir dengan skrin bersaiz 6.2″ dengan kadar segar semula 120Hz.

Kamera juga sangat baik apabila berkemungkinan ia hadir dengan 64MP + 12MP + 12MP dan bateri pula adalah 4000mAh.

Nampaknya ia bakal dilancarkan tidak lama lagi, jadi pastinya banyak lagi maklumat yang akan terdedah!! Jadi teruskan bersama kami.


[ SAMSUNG GALAXY UNPACKED 2019 ] Samsung Galaxy Note 10 Bakal Dilancar 7 Ogos Ini!!!

Samsung pastinya jenama telefon pintar terkemuka dan peminat pastinya tidak sabar untuk menantikan kehadiran terbaharunya. Berita baik apabila tarikh rasmi bagi Samsung Galaxy Note 10 telah sah dan akan dilancarkan pada 7 Ogos hadapan.

Video acah peranti yang bakal diperkenalkan itu telah dikongsi menerusi akaun media sosial rasmi milik mereka. Dikatakan 2 model siri ini akan dilancarkan iaitu Galaxy Note 10 dan Note 10+.

Pelbagai desas-desus mengenai peranti ini yang mana ia dikatakan akan dihadirkan dengan skrin lebih besar dengan rekaan skrin Infinity-O bagi Note 10+. Turut bakal dilancarkan Galaxy Watch Active 2 dan Bixby Home.

Walau apapun sama-sama kita nantikan kehadiran peranti ini!!!


Rekaan AirPods Pro Dikecam Lagi! Bermacam-Macam Konsep Dari Netizen…

Pagi tadi Apple AirPods Pro telah dilancarkan secara rasminya, selain tanda harga yang menjadi bualan orang ramai sebenarnya rekaan pada AirPods Pro juga menerima kritikan.

Susulan itu pelbagai idea atau konsep penuh kreatif dari netizen telah dikongsikan di laman sesawang, yang mengaitkan rekaan AirPods. Apa kata korang pula? Jom kongsi…


Promosi Merdeka – Harga Wiko Ufeel Fab Dikurangkan Sebanyak RM100

Bermula hari ini 30 Ogos sehingga 30 September depan, Wiko Malaysia mengadakan promosi bersempena Hari Kemerdekaan dan Hari Malaysia. Promosi ini diadakan bertujuan untuk memberi rakyat Malaysia peluang untuk memiliki telefon pintar dari jenama Perancis ini.

Oleh itu, Wiko dengan berbesar hati menurunkan harga Wiko Ufeel Fab sebanyak RM100 menjadikan harga peranti itu kini RM799 sahaja. Selain itu, untuk pembelian Wiko Ufeel Prime dan Ufeel Pulse, anda akan membawa pulang Wilboard Smart Folio bernilai RM99 secara percuma. Di samping itu, jika anda berminat untuk mendapatkan Wiko Ruby 2GB, anda akan disertakan WiCube Smart Folio dan pelindung skrin (tempered glass) bernilai RM99 bersama-sama.

Dalam masa sama, Wiko juga sedang menganjurkan peraduan cabutan bertuah kepada warganegara dan penduduk tetap Malaysia. Setiap pembelian yang dibuat pada tarikh promosi, peserta layak untuk menyertai cabutan bertuah dimana mereka perlu mengambil gambar resit pembayaran dan hantar ke laman atas talian Wiko Malaysia. Peserta juga perlu mengisi slogan dengan tidak lebih 20 patah perkataan sekaligus berpeluang untuk memenangi enam (6) telefon pintar Wiko dan 60 keping kad saguhati Starbuck Coffee.

Peranti Wiko yang ditawarkan di Malaysia memiliki tanda harga yang kompetitif dan berbaloi untuk dimiliki. Jadi, jika anda yang ingin menjimatkan poket segera dapatkan salah satu daripadanya di Wiko Exclusive atau Wiko Experience Store yang berdekatan.


Samsung Galaxy A3 (2016) Menerima Kemas Kini Android Nougat

Samsung sudah mula mengeluarkan kemas kini Android Nougat kepada para pengguna Samsung Galaxy A3 (2016) bermula di negara Eropah, manakala untuk pengguna di negara lain termasuk Malaysia, ia akan tiba tidak lama lagi. Pengguna boleh menyemak tentang kemas kini terbaru ini melalui halaman tetapan dan boleh memuat turun secara OTA terus daripada telefon.

Kemas kini Android 7.0 Nougat ini memerlukan muat turun sebanyak 950MB, dan perlu diingatkan setiap kemas kini perlu dibuat dengan sambungan Internet yang stabil supaya sistem perisian tidak terjejas pada masa kelak.


Tiga Model LG Q Stylus Dilancarkan – Dua Daripadanya Sokong  IP68 & MIL-STD 810G

Walaupun model kelas pertengahan keluaran LG jarang dilihat di pasaran tempatan, tetapi LG masih ligat memperkenalkan telefon pintar keluaran mereka untuk pasaran global. Terbaru tiga model LG Q Stylus telah dilancarkan secara rasmi iaitu Q Stylus+, Q Stylus dan Q Stylus α dengan spesifikasi pertengahan dan harga mampu milik.

Ketiga-tiga model ini hadir dengan paparan skrin 6.2 inci FHD+ FullVision Display beresolusi 2160×1080 piksel, pemproses Octa Core 1.5GHz atau Octa Core 1.8GHz, bateri sebesar 3300mAh yang menyokong pengecasan pantas QuickCharge serta dioperasikan oleh Android 8.1 Oreo.

Perbezaan ketara yang dapat dilihat pada ketiga-tiga siri LG Q Stylus adalah memori dan lensa penggambarannya sahaja. LG Q Stylus+ hadir dengan memori paling tinggi yang mana menyokong 64GB ROM + 4GB RAM dan Q Stylus serta Q Stylus α pula dilengkapi dengan 32GB ROM + 3GB RAM bersama kad tambahan microSD sehingga 2TB.

Dari segi penggambaran pula, LG Q Stylus+ dan Q Stylus menyokong lensa yang sama iaitu 16 Megapiksel PDAF untuk kamera utama dan 8 Megapiksel sudut lebar untuk kamera hadapan. Manakala LG Q Stylusα pula adalah 13 Megapiksel serta 5 Megapiksel untuk kamera hadapan.

Namun begitu, hanya LG Q Stylus+ dan Q Stylus sahaja yang menyokong pengiktirafan IP68 dan MIL-STD 810G, tetapi ketiga-tiganya dilengkapi pen stylus, sokongan audio DTS:X Surround serta Q Lens. Buat masa sekarang LG masih belum mendedahkan harga bagi ketiga-tiga model ini.


Xiaomi Mi Ninebot Plus – Papan Elektrik Yang Lebih Praktikal

Tidak dinafikan semakin banyak produk daripada syarikat China kini diterima oleh pengguna di seluruh dunia. Lihat apa sahaja di sekeliling, semuanya berasal daripada negara tersebut. Selaku peneraju utama syarikat berteknologi tinggi China, Xiaomi hari ini memperkenalkan tiga produk terbaru Mi Ecosystem iaitu Mi Laser Projetor, Ninebot Plus dan Mi Ultrasonic Toothbrush.

Oleh kerana mendapat permintaan tempahan sehingga 700,000 unit sejak pelancaran Ninebot Mini pada tahun 2015, Xiaomi kembali semula dengan model baharu iaitu Mi Ninebot Plus, sebuah “hoverboard” yang telah dinaik taraf daripada model Ninebot Mini. Berbanding model terdahulu, Ninebot Plus kini menggunakan casis magnesium alloy yang mampu menampung berat muatan sehingga 100kg.

Menggunakan dua motor elektrik berkuasa 800W, ia boleh digunakan dengan jarak sejauh 35km pada kelajuan 18km/j dengan sekali pengecasan. Bekalan kuasa juga disalurkan kepada lampu LED di depan, belakang dan indikator dapat memudahkan penunggang dilihat pada waktu malam.

Ninebot Plus ini boleh digerakkan melalui alat kawalan jauh tanpa memerlukan aplikasi di telefon pintar. Bagi pengguna yang ingin menambah aksesori pula, Mi Ninebot Plus menyediakan pilihan Mi Ninebot Plus Camera di mana ia boleh merakam gambar semasa menunggang.

Harga yang disyorkan adalah RMB3,499 (lebih kurang RM2,217) dan mula dijual pada 11 Julai depan.


TikTok Memperkenalkan #MYFoodie – Khas Buat Pencinta Makanan !!!!

TikTok, destinasi utama untuk video mudah alih bentuk pendek, telah memperkenalkan hashtag #MYFoodie baru untuk membolehkan rakyat Malaysia berkongsi minat mereka terhadap makanan di platform dan membuktikan sekali lagi mengapa Malaysia adalah salah satu destinasi makanan terbaik di dunia.

Di bawah hashtag #MYFoodie, pencipta TikTok digalakkan untuk berkongsi kandungan pendidikan dan maklumat mereka mengenai makanan, mulai dari resipi dan peretasan makanan, cadangan dan ulasan restoran, video mukbang dan selera ujian, hingga petua makanan dan makanan harian.

Kami berbangga rakyat Malaysia dan kami benar-benar hidup untuk makan, jadi pergi ke #MYFoodie untuk membuat video makanan anda sendiri atau menemui cara baru untuk membuat makanan anda. Sertailah komuniti foodie yang lain di #MYFoodie dengan memuat turun aplikasi secara percuma melalui Apple Store, Google Play Store dan Huawei AppGallery.


Peranti Misteri realme Muncul Di Penanda Aras AnTuTu? – Catat Skor Sebanyak 574,985 Mata

realme dijangka muncul dengan peranti yang dikuasakan oleh chipset Snapdragon 865 dan kini ia didakwa telah muncul di ujian penanda aras AnTuTu. Peranti misteri ini muncul dengan kod nama “realme RMX2071” dan ia dilihat mencatatkan skor pecah rekod – 574,985 mata, di mana merupakan skor tertinggi dicatatkan setakat ini.

Ramai pihak mula berspekulasi peranti ini mungkin muncul sebagai realme X50 Pro – pengganti baru dengan peningkatan lebih baik untuk realme X50 yang dikuasakan oleh chipset Snapdragon 756G. Maklumat mengenai spesikasi utama peranti masih belum diketahui buat masa ini. Khabar angin turut mendedahkan realme bakal muncul dengan peranti flagship dikuasakan oleh Snapdragon 865 di persidangan MWC Barcelona pada 24 Februari ini.

Bagaimanapun, pungutan mata ini boleh dikatakan sesuatu yang mengagumkan berbanding realme X2 Pro (467,653 mata) – dengan peningkatan 20% lebih baik untuk prestasi keseluruhan. Korang rasa macam mana? Kongsikan dengan kami! Kekal bersama eRing untuk lebih info terkini!


Peranti Xtraordinary HONOR 9X Jualan Rasmi Bermula – Bermacam-Macam Hadiah Percuma & Program Trade-In Disediakan

Dah tonton FB Live Giveaway HONOR 9X semalam kan?! Kalau tak ada rezeki untuk menang HONOR 9X, boleh juga beli sendiri sebagai rewards kan! Harga jualan adalah RM999, siap hadiah eksklusif ditawarkan.

Mulai hari ini jualan rasmi atas talian telah dibuka untuk rakan e-dagang di Lazada, Shopee dan Hihonor, sementara jualan di kedai fizikal HONOR Experience Stores (HES) dan pengedar sah bermula 29 November 2019.

Sempena jualan rasmi bagi peranti berkuasa ini, HONOR Malaysia juga menganjurkan program trade-in bagi pengguna HONOR sedia ada yang berniat untuk menukar HONOR 9X. Anda boleh kunjungi kedai HONOR Experience Stores (HES) terpilih, mulai 29 November sehingga 05 Januari 2020.

ATAU

PERCUMA HONOR Band 5 Sport & kotak hadiah**

Keadaan peranti HONOR yang lama akan dinilai mengikut kategori dari S ke D, penjimatan sehingga RM350 ditawarkan.


Ingin Rasai Sendiri Pengalaman Menggunakan OPPO Find X? Ahli O-Fans Inilah Masanya!

Kurang dari dua minggu sebelum pelancaran rasmi model terbaru OPPO iaitu Find X di Malaysia. Menerusi Facebook OPPO Malaysia, ada sesuatu yang istimewa buat peminat OPPO di Malaysia.

OPPO Malaysia akan memilih 15 ahli O-fans yang bertuah untuk merasai sendiri pengalaman menggunakan OPPO Find X, bertempat di OPPO Store Nu Sentral pada 24 Julai 2018.

O-fans yang berminat untuk menyertai boleh mengisi permohonan di sini, yang telahpun dibuka bermula 6 Julai 2018. Peminat yang terpilih akan dimaklumkan menerusi emel.


ZTE i5GC Dayakan Rangkaian Persendirian untuk Transformasi Digital Industri-industri Vertikal

SHENZHEN, China, 25 Februari 2021 /PRNewswire/ — ZTE Corporation (0763.HK / 000063.SZ), penyedia bertaraf antarabangsa yang utama bagi penyelesaian telekomunikasi, perusahaan dan teknologi pengguna untuk Internet Mudah Alih, hari ini mengumumkan di MWC Shanghai, pelancaran penyelesaian rangkaian i5GC (industri 5GC) berorientasikan rangkaian 5G persendirian untuk industri ini.

ZTE i5GC Enables Private Networks for Digital Transformation of Vertical Industries

Penyelesaian berkenaan memperkenalkan keupayaan 5G seperti lebar jalur yang besar, kependaman rendah, keandalan tinggi dan berbilang sambungan dalam pelbagai industri dan mengintegrasikan teknologi seperti AI, IoT, pengkomputeran awan, data raya serta MEC bagi membolehkan pendigitalisan seluruh industri serta membina rangkaian 5G persendirian pintar yang terhubung sepenuhnya untuk industri-industri vertikal.

Ketika ini, 5GC awam adalah berorientasikan aplikasi pengguna, maka ia tidak dapat memenuhi keperluan ultra tinggi pengguna industri untuk keselamatan, kependaman, keandalan, hak kawalan rangkaian, penggunaan tenaga serta persekitaran pengguna. ZTE i5GC menangani hal ini dengan mengintegrasikan secara mendalam dan mengoptimumkan fungsi-fungsi 5GC. Ia menggunakan pelayan umum 2U bagi mencapai integrasi berbilang fungsi rangkaian (NF) dan mod penggunaan sehenti pasang-dan-main bagi mencapai ruang minimum, penggunaan tenaga minimum serta operasi dan penyelenggaraan (O&M) minimum.

Penyelesaian ini menyediakan pengguna industri bukan profesional dengan penggunaan akses rangkaian 5G yang pantas dan tepat serta pengalaman perkhidmatan yang cemerlang. Di samping itu, ZTE i5GC boleh disesuaikan secara fleksibel mengikut keperluan pengguna yang pelbagai untuk keselamatan, pemprosesan trafik serta autonomi dan menyediakan kombinasi fungsi dan bentuk penggunaan yang berbeza untuk senario yang berbeza. Sebagai contoh, fungsi satah pengguna (UPF) digunakan pada pinggiran, trafik dihantar ke kawasan berhampiran dan data pengguna diurus secara setempat. Selain itu, ZTE i5GC menggunakan seni bina berasaskan perkhidmatan (SBA) 3GPP untuk saling berhubung secara lancar dengan rangkaian awam 5G. Ia dapat mengintegrasikan aplikasi pengkomputeran pinggir berbilang akses (MEC) pihak ketiga melalui antara muka terbuka bagi mencapai perluasan yang fleksibel dan lelaran aplikasi pinggir yang pantas, agar dapat meneroka dan menghasilkan aplikasi 5G yang amat mengagumkan dalam lapangan vertikal.

Menuju ke arah pembinaan rangkaian 5G gred perniagaan, ZTE melaksanakan aplikasi 5G yang mendalam untuk digunakan dalam lapangan vertikal seperti lombong, rawatan perubatan dan pelabuhan. Sebagai contoh, untuk projek perlombongan pintar 5G, ZTE menggunakan i5GC bagi mengaturkan satu set lengkap rangkaian 5G di bawah tanah, memenuhi keperluan ruang yang padat dan kalis letupan lombong tersebut dan mencapai liputan penuh daripada rangkaian 5G yang utama. ZTE i5GC akan terus memberi tumpuan pada projek industri, menggalakkan pemahaman mengenai keperluan industri, bekerjasama dengan perusahaan dan operator bagi membina ekosistem aplikasi 5G, membantu memperluas peluang ‘pasaran laut biru’ untuk 5G bagi tujuan perniagaan dan mendorong penggunaan komersial berskala besar 5G serta memperoleh nilai daripada pengewangan.

Hubungan Media:

Margaret MaZTE CorporationTel: +86 755 26775189Emel: ma.gaili@zte.com.cn

Keywords: Computer Networks Computer/Electronics Internet Technology Telecommunications Telecommunications Carriers and Services Telecommunications Equipment Trade show news

Source: PRNEWSWIRE


Sonata Software Lakukan Pemerolehan Strategik GBW, Pengusaha Global Utama dalam Bidang Pengalaman Pelanggan (CX) Mengujakan

BANGALORE, India, 6 Mac 2020 /PRNewswire/ — Hari ini Sonata Software mengumumkan penandatanganan perjanjian muktamad untuk memperoleh GAPbusters Limited (GBW), syarikat yang beribu pejabat di Melbourne yang telah menjadi antara perintis dalam domain CX, menawarkan perkhidmatan kepada jenama-jenama terkenal di seluruh dunia selama hampir tiga puluh tahun lamanya.

Memandangkan syarikat-syarikat semakin memberi tumpuan untuk mengukur dan mengurus pengalaman pelanggan bagi menggalakkan pertumbuhan mereka, penyelesaian CX memainkan peranan penting dalam inisiatif transformasi digital kebanyakan organisasi. Mengikut Fortune Business Insights, “Permintaan terhadap sistem pengurusan pengalaman pelanggan semakin meningkat merentas pelbagai industri dan pasarannya dijangka memperoleh daya tarikan yang ketara berikutan kemajuan teknologi baru-baru ini. Menurut satu kajian baharu oleh Fortune Business Insights, pasaran pengurusan pengalaman pelanggan global dianggarkan bernilai USD 23.9 Bilion menjelang tahun 2026, berbanding USD 6.2 Bilion pada tahun 2018, meningkat dengan CAGR 18.5%.

GBW telah lama dikenali untuk program-program penandaarasan membeli belah Misteri, Audit Jenama / Pematuhan & Pesaing. Sepanjang beberapa tahun yang lalu, syarikat telah mengambil pendekatan berasaskan platform untuk penawaran penyelesaian baharunya dalam tinjauan kakitangan, pengurusan maklum balas, suara program pelanggan untuk meluaskan himpunan CXnya yang memanfaatkan keupayaan AI & ML canggih bagi memberikan cadangan yang berwawasan & boleh diambil tindakan untuk pelanggannya dengan keperluan CX yang lebih berkembang.

Mengulas mengenai pemerolehan tersebut, En. Srikar Reddy, Pengarah Urusan & Ketua Pegawai Eksekutif, Sonata Software, berkata, “Pemerolehan ini adalah sesuatu yang mengujakan buat Sonata memandangkan ia merupakan satu pengesahan semula pendekatan diterajui Platformation kami ke arah transformasi digital dengan menambah penawaran pengalaman pelanggan diterajui platform utama kepada penyelesaian semasa kami, mencipta nilai yang besar buat pelanggan sedia ada & prospektif kami dengan menyediakan penawaran transformasi digital yang lebih komprehensif meliputi 360 darjah perjalanan pelanggan, yang mungkin dapat menjadikan Sonata amat unik dari segi kebolehannya untuk menawarkan pengalaman yang begitu seragam merentas kitaran hayat pelanggan.” En. Srikar Reddy menerangkan lebih lanjut dengan berkata, “Bahkan, dalam Vertikal Runcit, CPG, Perkhidmatan & Perjalanan yang telah menjadi salah satu bidang tumpuan kami, dengan adanya IP kami sendiri, kini kami akan dapat menawarkan kedai sehenti dengan penawaran penyelesaian CX untuk disesuaikan dengan IP & semua Pelanggan dan bakal pelanggan kami yang sentiasa ingin memantau, mengukur, memperoleh pandangan dan meningkatkan perkhidmatan mereka tidak perlu mencari penyelesaian CX yang terbukti & dipercayai dan terbaik dalam kelas dengan pandangan industri yang mendalam sebagai kelebihan besar.”

Pemerolehan GBW, dibuat sebagaimana yang dilakukan lantaran pemerolehan sebelumnya pada tahun lalu terhadap Scalable Data Systems, sebuah syarikat yang beribu pejabat di Brisbane, antara pemerolehan & pelaburan lain yang dibuat oleh Sonata sepanjang 24 bulan yang lalu, bukan sahaja mengukuhkan jejak Sonata di Australia tetapi turut membuka geografi baharu di Asia Tenggara & Eropah yang mana GBW mempunyai pelanggan yang besar dalam bidang QSR, runcit, automotif dan minyak & gas.

En. Grant Salmon, Ketua Pegawai Eksekutif GBW, mengulas, “Kami berasa teruja dapat menjadi sebahagian daripada Sonata. Kami dapat melihat peluang untuk membezakan diri kami melalui penerimaan pendekatan Platformation™ dan untuk terus memperkayakan dan meningkatkan penawaran kami dengan memanfaatkan keupayaan bertaraf dunia daripada Sonata dalam AI & teknologi canggih yang lain. Pelanggan sedia ada kami juga akan berasa gembira memandangkan mereka akan terus mendapat kualiti perkhidmatan tinggi yang sudah biasa diterima oleh mereka, selain mendapat akses kepada set keupayaan yang lebih luas melalui kekuatan kewangan, kestabilan dan jejak global yang dibawakan oleh Sonata. Kini, kami akan dapat, bukan sahaja melabur dengan pantas untuk mengembangkan perniagaan kami dari segi jangkauan, keupayaan dan perkhidmatan, tetapi turut memanfaatkan kehadiran global Sonata untuk mengakses dan menawarkan perkhidmatan kepada pasaran-pasaran baharu. Kakitangan kami akan mendapat peluang untuk pilihan penyelesaian yang lebih pelbagai dan untuk membina kerjaya mereka, di samping membuka ruang untuk meluaskan kelebihan ini ke pasaran dan geografi yang lebih baharu.”

Aspek-aspek undang-undang, pengawalseliaan & komersial pemerolehan tersebut akan diselesaikan apabila tiba masanya.

Latar Belakang GBW

Latar Belakang Sonata Software

Untuk maklumat lanjut, media sahaja:

Nandita Venkatesh Sonata Software LimitedCIN- L72200MH1994PLC082110A.P.S. Trust Building,Bull Temple Road, N.R. ColonyBangalore 560019, IndiaTel: +91-80-67781999Nandita.v@sonata-software.com

Logo: https://ering.com.my/wp-content/uploads/2020/03/sonata-software-lakukan-pemerolehan-strategik-gbw-pengusaha-global-utama-dalam-bidang-pengalaman-pelanggan-cx-mengujakan.jpg

Keywords:  Computer Software Computer/Electronics Internet Technology Telecommunications Acquisitions, mergers, takeovers

Source: PRNEWSWIRE


Blizzard Umum Diablo Imortal Mobile Game

Blizzcon 2018 mengumumkan Diablo Imortal Mobile game yang mana ia tidak mempunyai tarikh rasmi untuk pengeluarannya lagi. Namun apa yang pasti, ia akan dilancarkan pada Android dan IOS.

Pengguna Android sudah boleh mula untuk membuat pra-pendaftaran menggunakan Google Play Store bagi menerima hadiah istimewa dan menjadi salah seorang yang pertama untuk merasai Diablo Imortal. Bagi yang melakukan Pra pendaftaran juga, anda juga boleh menyertai ujian Beta di masa akan datang dan menerima ganjaran.

Bagi peminat Diablo, anda pasti ingin mengetahui jalan ceritanya.  Diablo Immortal bermula di antara Diablo II: Lords of Destruction dan Diablo III. sejurus selepas Archangel Tyrael memuasnahkan Worldstone yang mana telah dirosakkan oleh Baal, lantas manusia perlu menghadapi kesan ke atas tindakan tersebut.

Nampaknya, serpihan Worldstone tersebut telah mencemari tanah dan menarik kejahatan kuno yang mencari jalan untuk menggunakan kuasa pada batu tersebut.

Diablo Immortal merupakan (massively multiplayer online action RPG), yang bermaksud anda akan berjumpa dengan pemain lain ketika anda mengembara di dalam dunia game ini. Anda juga boleh menyertai mereka di dalam pengembaraan yang berbahaya.

anda boleh memainkan salah satu watak ikonik iaitu Barbarian, Crusader, Demon Hunter, Monk, Necromancer dan Wizard yang mana setiap watak ini mempunai keunikan kuasa dan keupayaan.

Dari aspek pengawalan pula, ia direka untuk merasai pengawalan yang lebih natural.


Huawei Membawa Antaramuka EMUI 5.0 Kepada Beberapa Perantinya

Huawei telah membangunkan paparan antaramuka terbaru mereka iaitu EMUI 5.0 pada barisan model Huawei P10. Oleh itu, Huawei mengumumkan bahawa mereka telah mengeluarkan kemaskini terbaru kepada peranti mereka seperti berikut:-

Antaramuka terbaru daripada Huawei ini jelas sekali boleh dilihat dari wallpaper homescreen, di samping ia tampak lebih kemas dan teratur apabila digunakan kerana masalah hang dan lag pada EMUI 4 telah dibaiki. Pengguna akan dapati imej-imej ikon ditukar menampakkan UI ini lebih segar dan teruja untuk digunakan.

EMUI 5.0 ini juga akan membersihkan cache data secara automatik untuk memastikan peranti dalam keadaan pantas tanpa sekatan, tidak perlu lagi guna CleanMaster sebagai contoh. Machine Learning Algorithm ini mengenalpasti habit anda semasa menggunakan aplikasi yang selalu dibuka dan dapat mengoptimumkan pemprosesan peranti agar lebih lancar.


DOOGEE X5 MAX Dengan 4000mAh Kuasa Bateri & Android Versi Terbaru

DOOGEE X5 MAX adalah versi tambah baik kepada model DOOGEE yang terlaris pada tahun 2015, X5. Smartphone terbaru yang mempunyai harga yang sangat berpatutan ini dipadatkan dengan spesifikasi yang bagus seperti 4000mAh kuasa bateri, 360° pengesan cap jari dengan 7 fungsi, 8 Megapiksel kamera, Android 6.0 Marshmallow dan banyak lagi.

Menurut DOOGEE, X5 MAX mampu mencapai waktu standby sehingga 2.5 hari, jadi anda tidak perlu membawa power bank ke hulu hilir semasa melakukan aktiviti harian anda.

Bagi yang ingin mendapatkan DOOGEE X5 MAX, anda boleh layari laman web pengedar sah TinyDeal


Oppo FIND X3 Pro 5G Habis Terjual Di Kedai Oppo, My OPPO Space & Platform Rakan Kongsi e-Dagang!

Oppo Find X3 Pro 5G habis terjual  di kedai Oppo, My OPPO Space, platform Lazada dan Shopee! Pengguna yang ingin membeli juga boleh dibeli melalui platform  Maxis, Celcom, DiGi dan U-Mobile.

Mulai sekarang, pengguna juga boleh menjadualkan kumpulan kedua Oppo Find X3 Pro 5G, dan boleh mendapatkan hadiah RM1359, termasuk: OPPO Band, Pengecas Tanpa Wayar, casing Telefon Mudah Alih Kevlar, lanjutan 1 tahun Waranti + Satu Tahun Screenword dan 1TB penyimpanan awan Heytap.

Anda hanya boleh menjadualkan OPPO Find X3 Pro 5g di kedai Oppo, dan minat boleh mula menjadualkan, sementara stok tersedia.

Untuk maklumat lanjut, anda boleh melayari Laman sesawang Rasmi OPPO dan Facebook.


Celcom Kaw-Kaw Belanja Anda Data Internet!

Kalau anda masih belum beralih kepada Celcom, mungkin ini masa yang terbaik untuk menyertai keluarga Celcom kerana mereka baru sahaja melancarkan kemas kini pelan Internet dan pakej baru khas untuk anda semua.

Ini adalah tawaran terbaru Celcom yang memberikan anda 40GB kuota data Internet (20GB hari biasa + 20GB pada hujung minggu) pada harga RM 98, di samping kelebihan seperti panggilan tanpa had ke semua rangkaian dan penggunaan WhatsApp dan WeChat tanpa had. Bagi kami memang berbaloi!

Sekiranya anda tidak mahu berganjak dari pelan sedia ada, anda juga tidak terkecuali dari tawaran terbaru Celcom. Untuk pelanggan FIRST GOLD, kuota anda akan dinaik taraf dari 10GB kepada 20GB dan pelanggan FIRST Platinum pula menerima tambah baik terbesar, dari 18GB kepada 60GB tanpa sebarang kenaikan yuran bulanan (RM 150). WOW~ ini lagi berbaloi!

Selain dari tambah baik pakej dan pengenalan pakej baru, Celcom juga melancarkan satu servis baru dikenali sebagai ANYDAYGB yang membolehkan anda menggabungkan kuota data harian dan hujung minggu menjadi satu kuota bersama. Anda cuma perlu mendail *118#  untuk mengaktifkan servis ini dengan bayaran bulanan RM 10.

Tawaran naik taraf dan pendaftaran baru bagi semua pakej ini hanya akan ditawarkan sehingga 31 Disember ini. Jadi cepat pergi ke mana-mana cawangan Blue Cube atau Celcom Xclusive untuk mendaftar pakej ini. Selepas anda melanggan mana-mana pakej, ia akan aktif sepanjang anda menggunakan servis Celcom sehingga bila-bila masa.


[Tertiris] : HUAWEI Mate Xs Bakal Muncul Pada Bulan Mac 2020 – Sokong Kirin 990

Seiring pelancaran HUAWEI Mate 30 5G dan HUAWEI Mate 30 5G Pro untuk pasaran China, syarikat gergasi itu turut berkongsi satu berita di mana mereka bakal melancarkan HUAWEI Mate Xs pada bulan Mac 2020. Nampaknya, HUAWEI kali ini mengikuti langkah Apple dalam gaya penjenamaan model.

HUAWEI Mate Xs merupakan model peningkatan daripada HUAWEI Mate X dan bakal dibekalkan dengan cip pemproses Kirin 990 5G SOC. Cipset Kirin 990 5G ini dibina berasaskan 7nm + EUV dan dilengkapi modem 5G bersepadu. Walaupun ia tidak menerima penambahbaikan yang besar, namun ia dikatakan bakal mempunyai SOC yang lebih baik.

[SUMBER]


TERBAIK! HUAWEI Tawar Hadiah Menarik Untuk Pelancaran Siri HUAWEI P30 Di Malaysia – HUAWEI Backup

Dianggarkan lebih kurang dua minggu, HUAWEI bakal melepaskan peranti flagship terbaru mereka iaitu siri HUAWEI P30 dalam sebuah acara pelancaran yang dijadualkan berlangsung pada 26 Mac 2019 di Paris.

Bagi menambah keterujaan ramai, HUAWEI hari ini membawakan berita gembira dengan memaklumkan mereka bakal menawarkan HUAWEI backup sebagai salah satu daripada hadiah percuma untuk siri HUAWEI P30.

Sekadar makluman, HUAWEI backup merupakan pemacu cakera keras yang menyokong ruang simpanan sangat besar iaitu mencecah 1TB dengan rekaan kalis air. Peranti ini memiliki berat sebanyak 270g dan menggunakan sokongan tiga output berbeza iaitu 5V2A, 9V2A dan Huawei SuperCharge 5V4.5A.

Sama-sama kita tunggu, apa lagi kejutan yang bakal dibawa oleh HUAWEI akan datang! Untuk maklumat lanjut, layari Facebook rasmi HUAWEI dan kekal bersama eRing untuk info terkini! Adios ~

______________________________________________________________

Artikel Berkaitan :


Neffos N1 – Peranti Dwi Kamera Pertama Neffos Berharga RM1,099

Model pertama Neffos yang dilengkapi dwi kamera, Neffos N1 kini diperkenalkan secara rasmi hari ini. Dijual pada harga RM1,099, Neffos N1 menampilkan paparan skrin berukuran 5.5 inci HD IPS beresolusi 1920×1080 piksel dengan sokongan Corning Gorilla Glass 3.

Lebih istimewa, telefon pintar ini hadir dengan sensor Sony IMX386 yang menawarkan dwi kamera 12 Megapiksel yang pertama dalam barisan pernah dihasilkan. Ia mampu merakam imej monokrom dan satu lagi dengan imej RGB, menjadikan kedua-dua sensor dapat menangkap gambar dan jelas serta terang. Ia juga menyokong gambar latar belakang kabur atau lebih mudah dipanggil efek bokeh.

Neffos N1 turut dikuasakan oleh pemproses MediaTek Helio P25 berkelajuan 2.6Ghz bersama 64GB ROM serta 4GB RAM. Bukan itu sahaja, telefon pintar ini ini juga dibekalkan dengan bateri berkapasiti 3260mAh yang meyokong pengecasan pantas.

Kepada yang berminat, anda boleh mendapatkan Neffos N1 bermula 16 Mac 2018 (esok) di Lazada dan 30 pelanggan pertama akan menerima hadiah premium bernilai RM299.


Reka Bentuk HUAWEI Mate X2 Didedahkan? Sokong Persediaan Stylus Secara Terbina?

Generasi seterusnya peranti lipat HUAWEI yang dikenali sebagai HUAWEI Mate X2 dijangka dilancarkan pada suku 3 tahun ini. Lebih menarik, reka bentuk peranti kini didakwa telah didedahkan – sekaligus memberi gambaran mengenai persediaan peranti.

Memetik paten tersebar, HUAWEI Mate X2 didatangkan dengan reka bentuk sedikit berbeza di mana paparan lipatan adalah ke dalam dan disertakan dengan sidebar menegak menegak yang menampakkan paparan sekunder. Menariknya, sidebar ini dikatakan bakal menjadi ‘rumah’ stylus.

Selain itu, ia juga mungkin menyertakan empat kamera utama dan dwi kamera selfie – terdapat ketersediaan LED Flash yang berfungsi sebagai kamera selfie apabila peranti dilipat. Jika diperhati, peranti mempunyai sudut sedikit melengkung berbanding generasi sebelum ini.

Pun begitu, paten tersebut tidak mendedahkan sebarang spesifikasi utama peranti. Mungkin kita bakal mendengarnya pada masa akan datang? Sama – sama kita tunggu dan kekal bersama eRing untuk lebih info terkini!

[ S U M B E R ]


IFA 2017 : Huawei Kirin 970 Memenangi Anugerah Terbaik Android Authority

Tempoh hari kita telah diperkenalkan dengan cip pemproses terbaru Kirin 970 oleh Huawei. Cip berteknologi tinggi ini dikatakan berjaya menggerakkan era inovasi telefon pintar dengan membawakan kecerdasan pintar (AI) ke dalam kehidupan seharian manusia. Huawei juga telah membuka pasaran AI ini kepada pembangun dari seluruh dunia untuk mereka mengembangkan lagi keupayaan pemprosesan canggih ini ke tahap yang lebih baik.

Huawei Mate 10 yang sudah disahkan akan menggunakan cip Kirin 970 dijangka akan menggegarkan pasaran global tidak lama lagi. Cip 10nm yang dikuasakan oleh CPU 8-core dan 12-core generasi terbaru ini turut dipadatkan dengan 5.5 juta transistor kecil. Dengan prestasi perkomputeran 25 kali lebih laju, ia juga bertindak 50 kali lebih efisyen dalam memproses gambar.

Melalui integrasi kecerdasan pintar (AI) bersama NPU (unit pemprosesan Neural) yang pertama dimuatkan pada telefon pintar, sebuah badan media mudah alih, Android Authority telah menganugerahkan Huawei Kirin 970 sebagai produk terbaik “Best of IFA” di Berlin kelmarin. Sekaligus, dengan pencapaian ini ia akan membantu Huawei dalam pasaran mereka kelak.


Spesifikasi vivo Y17 Tersebar – Sokong Bateri 5,000 mAh + Kamera Hadapan 20MP?

Media sosial kini dibanjiri dengan update mengenai ketirisan vivo Y17 yang mendedahkan sejumlah spesifikasi utama peranti. vivo Y17 dijangka hadir dengan paparan 6.35 inci HD+ bersama takuk kecil, dijana chipset MediaTek Helio P35 dan sokong memori 4GB RAM + 128GB ROM.

vivo Y17 juga dijangka diperkemas dengan kamera selfie 20MP dan tiga kamera utama 13MP + 8MP + 2MP. Kamera utama disusun secara menegak dan terdapat pengimbas cap jari di bahagian belakang.

Selain itu, model ini juga dijangka dibina dengan bateri berkapasiti 5,000 mAh+ sokongan pengecasan pantas. Pun begitu, setakat ini masih tiada pengesahan sama ada ia menggunakan USB-C atau port microUSB.

Pun begitu, maklumat tertiris masih lagi ‘rumors’ dan tiada sebarang maklumat mengenai tarikh pelancarannya. Segala-galanya bakal terjawab saat tuan empunya badan sendiri muncul. Stay tuned!

[SUMBER]


Shopee Tawar vivo Y66 dan Y55s Pada Harga Bermula RM555

Pemain besar e-dagang Malaysia, Shopee hari ini mengumumkan Hari Shopee Very Important Brand (VIB). Pada kali ini vivo dipilih sebagai jenama penting syarikat itu.

Melaluinya, Shopee menawarkan rangkaian produk dengan promosi sehingga 99% untuk barangan terpilih. Bermula 12 Februari 2018, Hari VIB Shopee akan dimulakan dengan tawaran peranti vivo siri-Y. Dua buah peranti Y66 dan Y55s akan ditawarkan pada harga rendah. Kedua-dua produk dijual dengan tanda harga terbaru RM649 dan RM555 seunit.

Vivo Y66 dan Y55s dilengkapi dengan storan 32GB dan 16GB. Menariknya, kedua-dua peranti menyokong storan tambahan kad microSD sehingga 256GB. Kebolehan penggambaran diperkuatkan dengan sensor 13 Megapiksel di depan dan 16 Megapiksel di belakang. Manakala, vivo Y55s pula dibekalkan dengan sensor kamera utama 13 Megapiksel disamping sensor 5 Megapiksel untuk swafoto.

Bagi menghargai pelanggan yang membuat pembelian, bermula 12 Februari 2018, mereka akan menerima cenderahati eksklusif. Keterangan lanjut boleh layari Facebook Shopee dan vivo Malaysia.


SuperVOOC Pada Oppo Find 9?

Mac lalu Oppo memperkenalkan kepada dunia teknologi pengecasan Super VOOC yang mampu mengecas peranti dari sifar ke seratus peratus dalam masa 15 minit sahaja, ia adalah rekod yang paling pantas ketika ini. Namun semenjak diperkenalkan, teknologi ini masih tidak muncul pada model terbaru smartphone Oppo seperti F1 Plus.

Namun kini ada berita baik untuk anda kerana mungkin tidak lama lagi anda bakal menggunakan teknologi ini. Melalui sebuah gambar promosi Oppo Find 9, peranti tersebut menunjukkan ianya menyokong teknologi Super VOOC terbaru dan bakal menjadi peranti smartphone dengan kuasa mengecas terpantas.


Anda Boleh Pra Tempah Xiaomi Mi A1 Pada 16 September Ini

Rata-rata pengguna telefon pintar di Malaysia lebih yakin dengan Xiaomi berbanding jenama China yang lain. Lebih-lebih lagi bila cerita bab harga, semuanya boleh dikatakan setuju sahaja tidak kiralah model dari kelas permulaan sehinggalah ke kelas atasan. Tidak boleh dinafikan, Xioami sering menawarkan peranti yang berbaloi untuk dimiliki.

Oleh itu, Xiaomi Malaysia hari ini mengumumkan bahawa peranti Xiaomi Mi A1 boleh ditempah bermula 16 September ini. Lantas menjadikan Malaysia antara yang terawal menerima peranti pertama keluaran Xiaomi tanpa antaramuka MIUI. Sebaliknya, telefon pintar yang mantap ini menyediakan sistem operasi Android tulen berasaskan Android 7.0 Nougat.

Dengan menjenamakan ia sebagai Android One, anda yang berminat boleh menempahnya melalui Mi Store di Lazada atau ke kedai fizikal Mi Premium Reseller (P.Pinang), DirectD, atau Mobile To Go (Petaling Jaya). Untuk pra tempah atas talian, ia dibuka pada jam 12 tengah malam pada Hari Malaysia.

Xiaomi Mi A1 dikuasakan oleh cip pemproses Snapdragon 625 diikuti RAM sebesar 4GB sementara storan seluas 64GB masih menyokong kad microSD. Penampilan lebih bergaya dengan kehadiran dwi kamera 12 Megapiksel di belakang bersama ciri zoom telefoto.

Setakat ini, kami menjangkakan telefon pintar Xiaomi Mi A1 dijual pada harga RM1,199 walaupun harga rasminya masih belum diumumkan.


ASUS ZenFone 4 Akan Diperkenalkan Bulan Hadapan?

Laporan baru mendapati syarikat gergasi Taiwan, ASUS akan melancarkan barisan siri ZenFone 4 bulan hadapan dan bukan pada bulan September. Mengikut jadual tahunan, laporan ini menguatkan lagi kenyataan tersebut. Manakala nama-nama yang mungkin tersenarai ialah ASUS ZenFone 4 Pro, ZenFone 4 Selfie, dan ZenFone 4V.

Khabarnya majlis pelancaran akan diadakan pada pertengahan bulan Ogos depan di salah sebuah tempat di sekitar Taiwan. Untuk pengetahuan anda, ASUS ZenFone 4 Max sudah diumumkan secara rasmi oleh syarikat berkenaan di eropah pada awal bulan yang lalu.

Seperti sebelum ini, keluaran siri ZenFone hadir dengan pelbagai variasi dan model, ringkasnya model-model seperti ZenFone 4 Laser dan Zenfone 4 Ultra belum disebut-sebutkan lagi oleh pihak berkaitan.


Tahniah! Realme 2 Pro Lakar Kejayaan Hebat Di Shopee – Kini 12,000 Peminat!

Kejayaan Realme terus berkembang dengan sokongan dari seramai 12,000 pengikut di Kedai Rasmi Realme di Shopee! Menurut Tiffany Teh, Pengurus Jenama Realme Malaysia, bilangan pengikut sememangnya satu pencapaian cukup hebat bagi jenama mereka yang baru sahaja tiba di pasaran tempatan.

Setelah Realme 2 Pro dijual sehingga habis stok di ‘Shopee 11.11 Big Sale’ dan seterusnya dinobatkan sebagai ‘Juara Telefon Pintar’ di ‘Men’s Festival’, jelas membuktikan peranti ini mempunyai prestasi yang cukup memuaskan.

Realme 2 Pro dikuasakan oleh pemproses Qualcomm Snapdragon 660AIE, Adreno 512 GPU dan antaramuka Color OS 5.2 yang berasaskan Android 8.1. Paparan skrin dengan takuk Dewdrop ini berukuran 6.3 inci, dilengkapi dengan nisbah skrin-ke-kerangka sehingga 90.8%.

Jualan Realme 2 Pro di Shopee yang seterusnya bakal berlangsung pada 28 November 2018, pukul 9 pagi, pada harga promosi berikut:

_________________________________________________________________

[ Artikel Popular ] Ulasan: 6 Keunggulan Utama Pada Realme 2 Pro Yang Perlu Anda Tahu

[ Artikel Popular ] Perbandingan Spesifikasi : Realme 2, Realme 2 Pro & Realme C1

[ Artikel Popular ] [Zon Perbandingan] Realme 2 Pro, Huawei Nova 3i, Samsung Galaxy A8 (2018) & Xiaomi Mi A2


HUAWEI Nova 4e Gabungan Teknologi & Lifestyle – Serlah Penampilan Bak Superstar Terkenal

HUAWEI Nova 4e dikenali sebagai peranti pintar yang lebih memfokuskan kepada generasi muda. Terutama, mereka yang gemar mengambil gambar dengan telefon pintar dan menjadikan ia sebahagian daripada kehidupan. HUAWEI Nova 4e berjaya menggabungkan 2 komponen menjadi satu iaitu teknologi dan lifestyle. Ramai tidak percaya, tapi ini buktinya…

Dalam bahasa Latin, Nova membawa maksud bintang. Bila cakap pasal bintang, apa yang terlintas di fikiran adalah sesuatu yang anggun. Begitulah HUAWEI Nova 4e, peranti yang mampu mempersonakan semua peminat tegar dunia telefon pintar. Setiap perincian HUAWEI Nova 4e mempunyai keindahan tersendiri yang tidak mampu diungkap dengan kata-kata.

Dalam memaksimumkan paparan, HUAWEI Nova 4e dibina dengan skrin berukuran 6.15 inci bersama takuk kecil yang unik. Ia juga dibina dengan bezel nipis yang kian menjadi trend masa kini bersama nisbah skrin-ke-badan mencecah 90.4%. Dengan paparan berkualiti yang menawan, HUAWEI Nova 4e mampu membawa anda ke dunia lebih jelas dengan warna lebih tulen.

HUAWEI Nova 4e hadir dalam 3 warna iaitu Midnight Black, Pearl White dan Peacock Blue. Midnight Black merupakan kemasan hitam dengan sentuhan halus menawan. Manakala, Pearl White terdiri daripada gradien warna unik dengan efek berkilau.

Namun, warna yang paling menarik perhatian adalah Peacock Blue – kemasan warna cerun biru cerah bersama kilauan berbentuk “S” yang menyerupai siluet bulu ekor merak. Peacock Blue boleh dikategorikan sebagai trendsetter dalam dunia telefon pintar.

HUAWEI Nova 4e turut diperkasakan dengan sesuatu yang menarik dalam menjadikan kehidupan seharian lebih menyeronokkan. Antaranya, fungsi video ringtone. Melalui fungsi ini, ia membuatkan setiap panggilan masuk lebih menghiburkan.

Bukan itu sahaja, anda juga boleh menetapkan video kegemaran sebagai nada dering untuk kenalan yang berbeza termasuklah keluarga, rakan-rakan, kekasih dan banyak lagi! Pssttt! Hanya siri HUAWEI Nova 4 sahaja yang memiliki fungsi ini! WOWWW!

Aspek dalaman juga tidak mahu kalah! HUAWEI Nova 4e menyokong prestasi yang berkuasa ‘kuda’ seperti penggunaan cip pemproses Kirin 710 berkelajuan Octa-core 4x Cortex-A73 2.36GHz + 4x Cortex-A53 1.7GHz, memori 6GB RAM + 128GB ROM dan EMUI terbaru 9.0.1.

Tidak ketinggalan, HUAWEI Nova 4e juga sesuai untuk kaki gamers. Sebabnya, peranti ini ditanam ciri GPU Turbo 2.0 – mengoptimumkan sistem untuk prestasi permainan yang lancar.

Antara ciri istimewa pada HUAWEI Nova 4e adalah kamera swafoto dengan lensa 32MP (f/2.0) yang pertama diperkenalkan dalam peranti HUAWEI. Teknologi yang terbina pada lensa ini mempu menawarkan kualiti gambar selfie yang kelihatan sempurna dan semula jadi.

Menariknya lagi, terdapat juga beberapa fungsi menarik seperti 3D Qmoji yang menampilkan sokongan karakter comel seperti penguin, kucing dan banyak lagi!

Selain itu, HUAWEI Nova 4e juga dibina dengan sistem tri-kamera utama dengan lensa ultra lebar yang berteknologi AI – tidak dapat ditandingi mana-mana jenama lain. Bukan calang-calang telefon ni!

Lensa ini hadir dengan kombinasi 24MP (f/1.8) lensa RGB , 8MP (f/2.2) sudut ultra-lebar dan 2MP (f/2.4) bokeh. Menariknya, keupayaan sudut ultra-lebar pada kamera utama ini menyajikan hasil dengan perincian yang memuaskan.

Melaluinya, anda boleh meluaskan perspektif sehingga sudut 120 darjah dan merakam gambar berkumpulan tanpa meninggalkan sesiapa! Lebih best, anda juga tidak perlu bersusah payah untuk mendapatkan posisi sudut yang betul.

Kamera belakang ini boleh mengenal pasti sehingga 22 kategori berbeza. Tetapan warna dan kontras juga dilaraskan secara automatik. Tangkap sahaja apa yang anda inginkan!

Fungsi Night Mode pada HUAWEI Nova 4e juga menarik kerana membolehkan anda mengambil gambar keindahan malam tanpa penggunaan sebarang tripod. Kualiti yang terhasil juga sangat menarik seumpama dalam dunia sebenar. Lihatlah! Betapa canggihnya HUAWEI Nova 4e!

Oh ya! Tidak dilupakan HUAWEI juga telah pun melancarkan HUAWEI Nova 4 yang diperkemaskan dengan teknologi hebat dan merupakan peranti pertama HUAWEI yang menyokong paparan skrin berlubang. Peranti ini ditawarkan pada harga RM1,899 untuk seunit.

Bagi yang berminat HUAWEI Nova 4e kini ditawarkan pada harga RM 1,199 dan boleh didapati menerusi semua HUAWEI Experience Store, HUAWEI Online Store dan pengedar sah di seluruh Malaysia. Maklumat lanjut dan promosi hebat, layari HUAWEI Malaysia.

**Advertorial dari HUAWEI Malaysia


Infinix Memulakan Langkah Pertama Di Malaysia Dengan 3 Model Telefon Pintar

Infinix Mobile menyambut kemasukan rasmi mereka ke Malaysia dengan melancarkan tiga model telefon pintar terbaru, Infinix Zero 4, Infinix Zero 4 Plus dan Infinix HOT 4 Pro.

Menurut Infinix, Asia Tenggara merupakan pasaran bagi peranti mudah alih yang sangat baik dengan potensi perkembangan jenama dan perniagaan yang positif serta permintaan dari pengguna yang berterusan. Mereka juga yakin bahawa peranti Infinix mampu menambat hati pengguna Malaysia berdasarkan kualiti, rekaan dan juga harga yang mereka tawarkan.

Infinix Zero 4 dan Zero 4 Plus menggabungkan perkakasan dan perisian yang hebat bagi memberikan pengalaman penggunaan yang terbaik buat anda. Sebagai contoh, kamera belakang kedua-dua model ini dilengkapi penstabilan imej optik (OIS), aperture f/2.0 dan susunan 6 keping lensa bagi mendapatkan imej yang baik tanpa diganggu kesan gegaran dan cahaya malap.

Buat masa kini hanya Zero 4 sahaja yang akan mula dijual, manakala tarikh jualan dan harga bagi model Zero 4 Plus akan diumumkan pada bulan April.

Model ini dikuasakan oleh Android M (XOS) dan mempunyai paparan berkualiti HD 5.5 inci dan dua pembesar suara stereo berkualiti tinggi dan bateri dengan jangka hayat sehingga 48 jam.

Ciri utama pada HOT 4 Pro adalah kualiti bunyi. Model ini dilengkapi Dirac yang mampu memberikan pengalaman audio 3D yang sangat baik dan imersif. Selain itu, ia juga mempunyai kemsapan pada panel belakang yang amat unik berbanding peranti lain di dalam pasaran.


Fideuram – Intesa Sanpaolo Private Banking And REYL & Cie SA Akan Menjalin Kerjasama Strategik Jangka Panjang

– Fideuram – ISP PB akan mengambil alih 69% kepentingan dalam REYL dan menyumbang kepada REYL, anak syarikat perbankan milik penuh Switzerland, Intesa Sanpaolo Private Bank (Suisse) Morval

– Berikutan urus niaga tersebut, gabungan bank tersebut akan kekal beribu pejabat di Geneva dan akan mempunyai hampir 400 pekerja, dengan Aset Di Bawah Pengurusan (AUM) bernilai lebih daripada CHF18 bilion dan ekuiti pemegang saham sekitar CHF250 juta

– Pelaksanaan rancangan strategik jangka panjang bersama-sama merangkumi semua barisan perniagaan REYL

MILAN dan GENEVA, 7 Oktober 2020 /PRNewswire/ — Fideuram – Intesa Sanpaolo Private Banking (Fideuram – ISP PB), bahagian bank swasta Kumpulan Intesa Sanpaolo dan REYL & Cie SA (REYL), kumpulan perbankan bebas dan pelbagai yang beribu pejabat di Geneva, mengumumkan bahawa mereka telah bersetuju dengan syarat-syarat perkongsian strategik yang mana Fideuram – ISP PB akan mengambil alih 69% kepentingan dalam REYL dan akan menyumbang kepada REYL anak syarikat milik penuhnya, Swiss Intesa Sanpaolo Private Bank ( Suisse) Morval (ISPBM).

Berikutan pemeteraian urus niaga tersebut – yang tertakluk kepada kelulusan kawal selia biasa dan diharapkan akan selesai pada separuh pertama 2021 – ISPBM akan diserap ke dalam REYL, mewujudkan kumpulan perbankan swasta antarabangsa bersaiz besar yang beribu pejabat di Geneva dengan hampir 400 pekerja, AUM lebih daripada CHF18 bilion dan ekuiti pemegang saham kawal selia kira-kira CHF250 juta. Selain daripada Switzerland, bank tersebut akan dibuka di EU, Amerika Latin, Timur Tengah dan Timur Jauh.

Kerjasama tersebut akan membolehkan Fideuram – ISP PB memperkuatkan aktiviti perbankan swasta antarabangsa, terutama dalam bidang pertumbuhan yang menjanjikan pulangan dan terus memainkan peranan utama dalam penyatuan sektor kewangan Switzerland yang sedang berlangsung. Ini juga mengesahkan pilihan Switzerland sebagai ibu pejabat aktiviti perbankan swasta antarabangsa Fideuram – ISP PB dan menambah skala yang signifikan terhadap keberadaannya di negara ini. Dengan rekod prestasi yang tersendiri, jejak perbankan swasta domestik terkemuka dan kekuatan kewangan keseluruhan, Fideuram – ISP PB menawarkan REYL kesesuaian budaya yang kuat dan pemangkin pertumbuhan yang pelbagai sambil melindungi DNA keusahawanan dan model perniagaannya yang inovatif.

REYL akan terus memacu strategi pertumbuhan organik 360˚ yang berjaya, berpusat pada penyampaian penyelesaian inovatif kepada pelanggannya secara menyeluruh di lima barisan perniagaannya: Pengurusan Kekayaan, Perkhidmatan Pejabat Usahawan & Keluarga, Penasihat & Penstrukturan Korporat, Perkhidmatan Aset dan Pengurusan Aset. Inisiatif baru-baru ini seperti Asteria Investment Managers (pengurusan dana terkawal Switzerland yang khusus dalam pelaburan berimpak) dan Alpian (bank digital Switzerland baharu untuk pelanggan yang kaya), akan dikekalkan dan mendapat banyak manfaat daripada perkongsian strategik ini.

Fideuram – Pengurusan ISP PB dan REYL bersama-sama menentukan rancangan strategik jangka panjang dan sepakat, yang akan menyediakan asas yang kukuh untuk membangunkan perniagaan terkemuka dalam beberapa tahun akan datang. Transaksi ini akan membawa keuntungan, termasuk kerangka kerja dan kunci kira-kira institusi yang diperkukuhkan, rujukan silang di semua segmen perniagaan, memberi modal untuk inisiatif produk baharu, penempatan, pensindiketan dan peluang penasihat bersama, serta jaringan pengedaran yang dipertingkatkan secara meluas.

Rakan Kongsi REYL François Reyl, Pasha Bakhtiar, Nicolas Duchêne, Thomas Fontaine, Christian Fringhian dan Lorenzo Rocco di Torrepadula akan mengekalkan kepentingan utamanya di bank yang berpusat di Switzerland tersebut dan akan terus komited terhadap pembangunan dan strateginya untuk jangka masa panjang serta pengurusan seharian.

“Kerjasama strategik dengan REYL,” kata Tommaso Corcos, Ketua Pegawai Eksekutif Fideuram – Intesa Sanpaolo Private Banking, “mengesahkan strategi Intesa Sanpaolo Group, yang telah lama bertumpu kepada membangunkan Pengurusan Kekayaan & Perlindungan Syarikat. Ini juga sesuai dengan proses pengukuhan dan penempatan semula aktiviti asing Bahagian Perbankan Swasta kami yang lebih luas, terutama di Switzerland, pasaran utama untuk aktiviti antarabangsa. Susulan pengambilalihan Morval Group pada tahun 2018, urus niaga ini membolehkan kami untuk lebih fokus pada sektor yang sedang berkembang ini, yang berdaya tahan terhadap krisis dan tertakluk pada proses penggabungan yang berterusan.”

“Kami sangat teruja,” kata François Reyl, CEO REYL, “tentang perjanjian ini, yang menandakan lembaran baharu dalam sejarah korporat REYL. Fideuram ISP-PB adalah rakan kongsi yang ideal untuk REYL dan kami berbesar hati mendapat peluang untuk bersama-sama membina gabungan pemain perbankan swasta antarabangsa baharu, yang beroperasi dari Switzerland namun bercita-cita global.  Kami berharap dapat membina hubungan yang berkekalan dengan rakan sekerja baharu kami dan menangani semua cabaran masa depan dan peluang bekerja sebagai satu pasukan yang bersatu-padu. Kami mendapati di Fideuram – ISP PB bukan sahaja strategi yang kuat, tetapi juga rakan kongsi dengan pemahaman yang mendalam tentang dunia keusahawanan dan nilai-nilai keserasian yang meletakkan pertimbangan manusia ke dalam inisiatif korporat. Kombinasi pengukuhan dan skala didorong oleh visi keusahawanan bersama dalam mewujudkan keadaan yang sempurna bagi mencapai kejayaan dalam persekitaran semasa.”

REYL dinasihati tentang urus niaga ini oleh Deloitte SA dan Schellenberg Wittmer Ltd. Fideuram mendapat nasihat daripada Studio Pedersoli, PwC Strategy&, CFM.

Tentang Fideuram – ISP PB dan ISPBM

Beribu pejabat di Milan, Fideuram – Intesa Sanpaolo Private Banking adalah pemain perbankan swasta domestik nombor 1 di Itali dan gabungan utama Intesa Sanpaolo Group, yang menggabungkan semua aktiviti perbankan swasta Kumpulan. Pada 30 Jun 2020, Fideuram – ISP PB mempunyai 3,171 orang pekerja, 5,801 pegawai bank swasta, AUM bernilai CHF259 bilion dan Aliran Masuk Bersih lebih daripada CHF6.0 bilion yang diamanahkan oleh lebih daripada 793,000 pelanggan. Diasaskan oleh keluarga Zanon Valgiurata, yang beribu pejabat di Geneva dengan pejabat-pejabat di Lugano, London, Monaco, Bahrain, Kepulauan Cayman, Buenos Aires dan Montevideo, ISPBM diasaskan pada tahun 1974 dan diperbadankan menjadi Fideuram pada tahun 2018. Pada 31 Disember 2019, ISPBM menguruskan aset melebihi CHF5.1 bilion dan dengan menggaji seramai 176 orang profesional.

Tentang REYL

Ditubuhkan pada tahun 1973, REYL adalah kumpulan perbankan yang bebas dengan pejabat di Switzerland (Geneva, Zurich, Lugano), Eropah (London, Luxembourg, Malta) dan seluruh dunia (Singapura, Dubai). Pada 30 Jun 2020, REYL menguruskan aset melebihi CHF13 bilion dan menggaji lebih daripada 220 orang profesional. Dengan membangunkan pendekatan inovatif untuk perbankan, REYL memberikan perkhidmatan kepada pelanggan yang terdiri daripada usahawan antarabangsa dan pelabur institusi melalui Pengurusan Kekayaan, Perkhidmatan Pejabat Usahawan & Keluarga, Penasihat & Penstrukturan Korporat, Perkhidmatan Aset dan Pengurusan Aset.

Keywords: Banking/Financial Service Computer Software Computer/Electronics Joint ventures New products/services Financial Technology

Source: PRNEWSWIRE


OPPO Enco Air Sangat Ringan & Kualiti Audio Baik?? – Jom Kita Try!!!

OPPO bukan sahaja terus menghasilkan telefon pintar yang berkuali, namun, earphone terbaharunya yang dikenali sebagai OPPO Enco Air pastinya tidak ketnggalan dalam memberikan kehebatan yang lebih ungul bagi pengguna. Jadi, Jom kita lihat prestasi peranti ini.

Secara keseluruhan, peranti ini hadir dalam warna Misty White, Misty Black dan Misty Blue. Dan ditangan editor sekarang adalah warna Misty Black yang sangat cantik. Reka bentuk casing separa lut sinar yang unik dan ramping bukan sahaja menggembirakan mata, tetapi juga dilengkapi dengan rasa premium di tangan dengan kemasan lembut dan matte. Diilhamkan oleh keindahan alam semula jadi, reka bentuk akan menjadi cinta anda pada pandangan pertama.

Dengan reka bentuk ultra-ringan yang direka khas untuk bentuk telinga anda, anda hampir tidak akan melihat earbud anda melayang di sana tanpa perlu risau jika ia akan kekal semasa anda aktif. Sangat selesa walaupun anda menggunakannya dalam tempoh waktu yang lama.

Apa yang berjaya menambat hati editor adalah keupayaan menghasilkan audio yang berdefinisi tinggi. Nikmati muzik anda dalam definisi yang bertenaga berkat pemacu dinamik komposit titanium 12mm dan penggalak power bass yang berfungsi secara harmoni untuk menyalurkan dan memperkuat setiap perincian.

Yang lagi syiok mengenai kualiti audio aperanti ini adalah treble yang hebat bersama dengan nada pertengahan yang kaya untuk menghasilkan semula muzik anda dengan sempurna.Beat muzik seperti lagu rancak memang syiok layan!!!

Satu ciri khas yang menarik perhatian editor adalah ia hadir engan algoritma audio binaural berasaskan Jaringan Neural Jaringan yang menghasilkan suara manusia seperti bagaimana suara mereka secara langsung, mikrofon dwi OPPO Enco Air dapat dengan berkesan mengambil vokal di mana-mana persekitaran untuk kejelasan yang lebih baik, ketika anda melakukan panggilan suara atau bermain dengan rakan. Min mencuba di kawasan yang agak bising, tetapi suara masih lagi dengar dengan jelas.

Sebagai seorang yang bermain game di telefon bimbit, editor sangat teruja dengan OPPo Enco Air ini kerana kadar latency adalah sangat rendah berbanding dengan earphone yang lain. Jadi tidak hairanlah kelewatan transmisi 80 ms⁴ yang sangat rendah dalam Game Mode. Jadi pengalaman game anda sangat menyeronokkan!!

Sungguhpun dalah jarak yang jauh sedikit, audio masih lagi kedengan dengan jelas kerana spesifikasinya hadir dengan Bluetooth 5.2 generasi baru dapat menstabilkan isyarat dengan lebih baik walaupun di persekitaran yang penuh sesak dengan gangguan pelbagai peranti, seperti bas dan kereta bawah tanah yang sesak. Setelah disambungkan, transmisi stabil membolehkan anda menjelajah hingga 10 meter dari peranti anda untuk kemudahan dan kestabilan bebas tangan.

Cara menyambung OPPO Enco Air dengan telefon pintar anda

Cara Penggunaan!!

Secara Keseluruhan, OPPO Enco Air ini adalah sebuah earphone pada harga yang mampu milik yang tampil dengan ciri-ciri memukau seperti rekaannya dan kualiti audio yang terhasil sangat baik bagi kelasnya. Bagi yang meminati earphone yang ringan, ini adalah jawapannya. Tapi, bagi mereka yang suka earphone yang sedikit berat seperti editor, mungkin kekok sedikit pada awalnya, tetapi anda akan terbiasa dan dapat menikmati kehebatannya.


iPhone 12 Pro & Pro Max Kini Rasmi!! – Hadir Dengan LiDAR & Dijual Pada Harga RM4899!!!

iPhone 12 Pro dan 12 Pro Max turut dilancarkan yang mana ia dijual pada harga bermula dari Rm4899!!!

Peranti ini hadir dengan 6.1” Super Retina XDR OLED display bagi versi Pro dan Pro Max pula tampil dengan 6.7” Super Retina XDR OLED display.

Kedua-dua peranti ini hadir dengan kuasa pemproses yang sangat berkuasa    iaitu A14 bionic.

Kamera juga sangat baik apabila ia dihadirkan dengan Kamera Utama: 12MP (ƒ/2.4) + 12MP(ƒ/1.6) + 12MP(ƒ/2.0).

Menarikya, kedua-dua peranti ini hadir dengan fungsi LiDAR Scanner yang terbaharu!!

iphone 12 Pro ini bakal dijual pada harga sehingga RM4899 manakala bagi iphone 12 Pro Max, ia bakal dijual pada harga bermula dari RM5299.


Grab Beli Uber Asia Tenggara – UberEATS Diganti Dengan GrabFood

Kini secara rasminya Uber di Asia Tenggara telah dimiliki oleh Grab selepas pengumuman terbaru dibuat. Perkara ini juga telah disahkan oleh Grab yang mengirimkan e-mel kepada kami dan pastinya ahli Grab yang lain turut menerimanya. Desas desus sebelum ini mengenai pegangan saham dalam Uber akan dibeli oleh Grab kini bernoktah.

Melalui perjanjian yang dimaterai, sebanyak 27.5% saham akan diterima oleh Uber untuk perniagaan Grab di Singapura. Malahan, Ketua Pegawai Eksekutif Uber, Dara Khosrowshahi juga akan beralih jawatan ke dalam organisasi Grab serta merta. Selain daripada perkhidmatan perkongsian tunggangan, Grab juga bakal memperkenalkan GrabFoods pada bulan Mei depan bagi menggantikan UberEATS.

Bagi pengguna di Malaysia, anda sedia untuk menggunakan aplikasi Grab seperti biasa, manakala aplikasi Uber akan dihentikan pada 7 April depan. Dengan gabungan antara kedua-dua syarikat, selepas ini tiada lagi perbandingan harga dibuat apabila anda ingin menempah perkhidmatan perkongsian tunggangan.


Maxis Projek Laris Raya – Memperkasakan Usahawan Tempatan FELCRA Sungai Ara Dengan Kemahiran & Penguasaan Peralatan Digital

Sebagai sebahagian daripada inisiatif amal sempena musim Raya, Maxis baru-baru ini menganjurkan program Projek Laris Raya khas untuk komuniti FELCRA Sungai Ara di Kota Tinggi, Johor untuk memperkasakan usahawan tempatan di sini dengan alat digital yang betul dan kemahiran pemasaran untuk membantu mengembangkan perniagaan mereka.

Program ini diadakan di Pusat Internet FELCRA Sungai Ara, Suruhanjaya Komunikasi dan Multimedia Malaysia (SKMM), 40 peserta mengambil bahagian dalam bengkel pemasaran digital. Mereka mempelajari bagaimana untuk mengoptimumkan perniagaan menggunakan media sosial, penciptaan kandungan, fotografi dan perakaunan asas.

Mereka juga diajar bagaimana untuk membina laman Facebook perniagaan, mengambil gambar Insta yang baik, menulis kapsyen gambar yang menarik perhatian dan memanfaatkan alat pemetaan digital. Seramai 60 sukarelawan Maxis dari Kuala Lumpur dan Johor, dengan pelbagai latar belakang digital, komunikasi dan IT, terlibat dalam acara itu, termasuk menjalankan bengkel tersebut.

Aktiviti lain juga diadakan untuk komuniti FELCRA Sungai Ara pada hari sebelumnya, termasuk klinik bola sepak untuk 20 pemain bola sepak, diikuti oleh majlis buka puasa yang disediakan oleh sukarelawan Maxis sendiri.

Selain dari program amal perayaan dan usaha bantuan bencana, Maxis juga melaksanakan pendidikan digital melalui program Maxis eKelas. Maxis eKelas adalah inisiatif pembelajaran digital selepas sekolah yang menawarkan gabungan tutorial langsung, pembelajaran kumpulan dan kandungan digital interaktif yang selaras dengan Sukatan Pelajaran Malaysia. Fokusnya ialah pada tiga mata pelajaran – Sains, Matematik dan Bahasa Inggeris – untuk pelajar Tingkatan 1, 2 dan 3.


Miliki Neffos Pada Harga Bermula RM299 – Potongan Harga Yang Menarik!

Neffos Malaysia kini sedang mengadakan promosi bersempena sambutan hari kemerdekaan negara tidak lama lagi. Genap 60 tahun Malaysia sebagai negara yang merdeka, Neffos menawarkan diskaun sehingga RM100 pada model X1 Max, X1, C5 Max, C5, dan C5L.

Bermula hari ini sehingga 30 September depan, pelanggan yang membuat pembelian di laman e-Dagang Lazada akan menerima diskaun RM100 untuk model X1 Max (asal RM999) dan X1 (asal RM699). Manakala, pelanggan yang berkunjung ke kedai pengedar sah Neffos pula akan mendapat diskaun tambahan sebanyak RM100 apabila menyerahkan sebarang telefon lama tidak digunakan.

Setiap pembelian, pelanggan akan ditawarkan jaminan DUA tahun daripada Neffos malahan dengan bayaran RM1, pelanggan akan diberikan satu penukaran percuma (bernilai RM369) ke atas skrin LCD yang mengalami masalah teknikal.

Model dalam siri C juga turut mendapat diskaun menarik sehingga RM100 untuk model C5 Max (asal RM599), C5 (asal RM469), C5L (asal RM359). Selain itu, pelanggan Neffos juga ditawarkan tukaran satu-ke-satu peranti untuk tiga bulan yang pertama.


Anjuran Honor X eRing! Mendapat Sambutan Memberansangkan!

Pada 11 November yang lalu, honor Malaysia dan eRing bekerjasama mengadakan satu perjumpaan bersama peminat. Acara yang diadakan di Komune, Bangsar South, Kuala Lumpur ini telah dihadiri peserta, pihak teratas honor, dan kakitangan eRing sendiri.

Seramai 50 peserta telah mendaftarkan diri seawal jam 10.30 pagi, mereka juga dikehendaki mengambil swafoto di bunting untuk melayakkan diri mengambil bahagian. Peserta terdiri daripada pelbagai peringkat umur termasuklah warga emas lelaki dan wanita.

Peserta dibahagikan kepada 10 kumpulan dan setiap salah seorang anggota kumpulan perlu bermain permainan Uba:Rocket Time pada telefon pintar honor 8 pro. Selesai bermain, setiap kumpulan diwajibkan mengambil foto wefie bagi melengkapkan syarat pertandingan.

Selepas beberapa minit meneliti keputusan, kumpulan 7 telah dinobatkan sebagai juara dan setiap ahli membawa pulang hadiah merupakan seunit honor band ss serta baucar. Manakala, kumpulan yang berada di kedudukan seterusnya menerima hadiah cenderahati istimewa daripada honor.

Dalam kesempatan ini, pihak Ering ingin berterima kasih kepada honor Malaysia kerana menaja malah ribuan terima kasih kepada peminat yang sanggup meluangkan masa bersama.

Kepada anda yang tidak berpeluang, jangan risau kerana Ering mungkin akan mengadakan acara menarik sebegini di masa akan datang. Jadi, kekal bersama kami!


Google Chrome OS Sokong Aplikasi Android?!

Seorang pengguna Reddit baru-baru ini telah menemui sesuatu yang baru dan sangat menarik di dalam menu tetapan Chromebook yang dioperasikan oleh versi 51. Berdasarkan penemuan itu, terdapat satu kotak semak yang menunjukkan kebenaran untuk membolehkan Chromebook untuk mengoperasikan aplikasi Android yang tersedia di dalam Google Play Store.

Walau bagaimanapun, buat masa ini Chrome OS v51 hanya tersedia sebagai Developer Preview. Berdasarkan pengguna yang sudahpun mengaktifkan fungsi pada butang semak tersebut, satu tetingkap yang akan memaparkan tutorial bagaimana untuk mendapatkan aplikasi di Play Store tetapi ia dikatakan tidak berfungsi. Jadi mungkin sokongan fungsi tersebut akan boleh digunakan selepas ianya tersedia secara rasmi.


Tawaran Best Dari Maxis! Pas Perlawanan Maxis Astro World Cup Hanya RM1 Setiap Perlawanan

Sambutan Hari Raya tahun ini kebetulan jatuh pada hari pertama FIFA World Cup 2018, peminat bola mestinya sangat teruja dengan setiap perlawanan bola yang dipertanding oleh pasukan kegemaran mereka.

Maxis pada masa ini turut tidak ketinggalan menyediakan penawaran khas untuk pelanggan Maxis dan Hotlink, di mana mereka boleh mendapatkan Pas Perlawanan Maxis Astro World Cup pada harga hanya RM1 untuk setiap perlawanan.

Langganan Pas Perlawanan sangat mudah sahaja, pastikan anda melanggan 3 jam sebelum perlawanan. Cara seperti berikut:


Terkini! Xiaomi Mi MIX 3 Rasmi Pada Jan 2019 Di Malaysia!

Hampir 2 bulan Xiaomi Mi MIX 3 diperkenalkan di negara jiran China, kini ada berita baik untuk peminat Xiaomi. Peranti di bawah kod M1810E5A yang merupakan model Mi MIX 3 telah menerima kelulusan dari SIRIM pada 4 Disember yang lalu, ini bermakna pengguna di Malaysia boleh mendapatkan peranti ini secara rasmi tidak lama lagi.

Baca Juga: Harga Jualan Xiaomi Mi MIX 3 Bermula RM2,698 – Tawaran Dari Mobile 2 Go

Selain Mi MIX 3, satu lagi pendaftaran telah dibuat iaitu pengecas tanpa wayar MDY-09-EU. Mungkin ini merupakan pengecas yang digunakan pada Mi MIX 3, di mana ia hadir sekali dalam pakej pembungkusan di China.

Hari ini Xiaomi telah memuat naik gambar di FB mereka dengan memaparkan Mi MIX 3 akan mendarat pada Januari 2019 dengan tanda harga di bawah RM2500.

Bagi pengetahun anda, Mi MIX 3 merupakan peranti pintar yang hadir dengan paparan skrin penuh berukuran 6.39 inci FHD+ AMOLED, bersama nisbah 19.5:9. Ia mempunyai dwi kamera utama 12MP + 12MP dengan aperture f/1.8 + f/2.4, selain dwi kamera swafoto 24MP + 2MP.

Yang sedang menunggu ketibaan peranti ini, tunggu tarikh rasmi seterusnya dari Xiaomi ya…


U Mobile Tawar Langganan Spotify Premium Percuma Selama 6 Bulan Untuk Pelanggan Baru Unlimited HERO P79

Hari ini U Mobile telah mengumumkan tawaran menarik khusus buat pelanggan baru pelan pascabayar Unlimited HERO P79 untuk menikmati langganan Spotify Premium secara percuma untuk tempoh 6 bulan. Tawaran baharu ini merupakan tambahan kepada data tanpa had untuk penstriman muzik melalui Music-Onz dan juga penstriman video tanpa had iaitu Video-Onz yang merupakan pelan terbaik untuk keperluan hiburan pelanggan.

U Mobile turut melancarkan pelan pascabayar HERO P68 yang disasarkan buat pengguna yang gemar menggunakan media sosial. Melalui pelan ini, pelanggan boleh menikmati data tanpa had untuk aplikasi sosial popular seperti Facebook, Instagram, Twitter, WhatsApp, WeChat dan juga Facebook Messenger.

Selain dua pelan pascabayar ini, U Mobile turut melancarkan pelan prabayar iaitu UMI 36 dan UMI 26 yang mana membolehkan pelanggan menikmati langganan JOOX VIP untuk tempoh 30 hari secara percuma. Kedua-dua pelan pascabayar Unlimited HERO P79 dan HERO P68 sudah boleh dilanggan mulai hari ini melalui kedai U Mobile di seluruh negara.


Nantikan Ketibaan vivo X7/X7Plus!

Ahhhhh…hensemnya Song Joong‑ki nie!!!

Inilah dia kehangatan setelah cerita drama Korea Descendants of the Sun yang dibintangi oleh pelakon utama Song Joong‑ki dan Song Hye‑kyo telah menjadi topik hangat di kalangan peminat tegar Korea.

Okay~balik kepada topik hari ini! Apa kena mengena dengan Song Joong-ki?! Baru-baru ini pihak vivo telah mengeluarkan berita rasmi di laman sosial weibo mengenai pelancaran vivo X7/X7Plus yang bakal diperkenalkan pada 30 Jun 2016. Lebih mengejutkan lagi adalah bintang Korea terkenal ini akan menjadi duta bagi vivo X7.

Jadi sekiranya anda peminat tegar Song Joong-ki, mesti akan membeli smartphone ini disebabkan anda ingin mempunyai citarasa yang sama dengan beliau, betul tak?! Strategik sebegini sememangnya sangat berkesan pada masa kini, terutamanya pengaruh dari bintang Korea.

Kehebatan vivo X7 tidak dapat dinafikan lagi kerana kehadiran 16 megapiksel pada kamera hadapan telah menjadi tarikan utama kali ini. Selain itu, pengecaman cap jari yang lebih pantas dan pemproses Qualcomm Snapdragon dengan 4GB RAM menjamin kelajuan smartphone ini.

Apa lagi spesifikasi menarik pada peranti ini? Kita nantikan perasmian vivo nanti.


Samsung Galaxy A80 Kini Boleh Didapati Di Kedai Rasmi Samsung Di Shopee, Dijual Pada Harga RM2499

Buat peminat Samsung yang ingin memiliki peranti terbaharu daripada mereka iaitu Galaxy A80, ini berita baik buat anda kerana kini anda boleh membeli peranti ini di laman sesawang Shopee.

Menariknya, melalui pembelian Galaxy A80 ini yang dijual pada harga RM2499, anda akan menerima bungkusan edisi khas BlackPink dan penawaran Galaxy Fit masing-masing bernilai RM449 dan RM369 secara percuma.

Galaxy A80 merupakan peranti yang sangat baik dan unik. Hadir dengan skrin bersaiz 6.7 inci dan dikuasakan oleh cip pemproses Snapdragon 730. Turut dihadirkan dengan 8GB RAM dan 128GB storan.

Menariknya mengenai peranti ini adalah kameranya yang boleh diputarkan secara automatik. Justeru kamera belakang boleh diputarkan untuk menjadi kamera hadapan. Hadir dengan sistem tri-kamera iaitu 48MP + 8MP (Ultra Lebar) + ToF. Kapasiti bateri juga tidak mengecewakan apabila hadir dengan 3700mAh.

Kepada yang berminat boleh terus melayari kedai rasmi Samsung di Shopee. Galaxy A80 ini mula dijual pada 12 Julai Jam 10 pagi.


Peranti Honor Paling Canggih Boleh Ditempah Bermula 8 Januari Ini

Honor hari ini mengumumkan telefon pintar honor View10 boleh mula di pra-tempah bermula 8 Januari ini di Malaysia. Peranti tercanggih pernah dikeluarkan oleh syarikat China ini menawarkan sebuah telefon pintar dengan integrasi kecerdasan buatan (AI) khusus bagi mereka yang gemarkan prestasi, hiburan, dan keseronokan tanpa batasan.

Honor Malaysia sebelum ini pernah mengumumkan kehadiran peranti ini di acara pelancaran 7X pada akhir tahun lalu. Beberapa ciri menarik menanti pengguna honor View10 antaranya cip pemproses Kirin 970, RAM sebesar 6GB, storan dalaman sebanyak 128GB, dan bateri berkapasiti 3,750mAh honor SuperCharge.

Rekaan luaran tidak kurang hebatnya dengah kehadiran paparan FullView Display bersaiz 5.99-inci HD penuh+ dengan padanan kerangka badan logam. Gabungan perkakasan dan perisian menjadikan peranti ini sememangnya berada di kelompok peranti kelas atasan.

Bagi mereka yang berminat, anda boleh pra-tempah honor View10 di gedung beli-belah atas talian Vmall, Lazada, 11street, dan Shopee untuk mendapatkan hadiah eksklusif iaitu honor band A2 dan kad penebusan Final Fantasy bernilai RM699. Tawaran ini hanya terhad kepada 1000 unit sahaja.

Peranti ini didatangkan dengan pilihan warna Biru dan Hitam pada harga RM2,099 seunit. Bagi mereka yang ingin membelinya di kedai, honor View10 mula berada di bilik pameran bermula 12 Januari 2018.


Thunder Match Technologies, Intel Dan Microsoft Berkolaborasi Membawakan STOM

Thunder Match Technology Sdn. Bhd. (TMT), iaitu antara rangkaian kedai teknologi terbesar di Malaysia telah menjalinkan kerjasama dengan Intel dan Microsoft dalam menghasilkan produk teknologi yang dikenali dengan jenama STOM. Terdapat dua produk telah diperkenalkan bagi fasa siri pertama jenama STOM, ianya terdiri dari i100 dan STOM PC Stick.

i100 menawarkan prestasi mengagumkan dalam reka bentuk unibody aluminium yang teguh dan menarik. Ia juga menampilkan pemproses 1.33GHz Intel Atom, 2 GB RAM dan 64 GB ruang penyimpanan flash. Tablet 2 dalam 1 ini juga hadir bersama papan kekunci bagi memudahkan anda melakukan kerja walau di mana jua anda berada. Selain itu TMT juga memperkenalkan STOM PC Stick, secara asasnya ia merupakan unit komputer mudah alih yang boleh disimpan di dalam poket. Anda cuma perlu menyambungkannya kepada mana-mana monitor atau TV yang menyokong sambungan HDMI.

Spesifikasi STOM i100

Spesifikasi STOM PC Stick


Empat Telco Utama Tempatan Mula Terima Pra-Tempah iPhone X

Peranti Apple yang paling dinanti-nantikan iaitu iPhone X akhirnya kini sudah menjengah pasaran tempatan apabila keempat-empat telco tempatan sudah mula membuka pra-tempah peranti dengan skrin penuh itu pada hari ini. Penerimaan pra-tempah iPhone X untuk versi 64GB dan juga 256GB itu sudah boleh dibuat melalui Celcom, Digi, Maxis dan juga U Mobile bermula 17 November sehingga 23 November 2017 ini. Sebagai rujukan, iPhone X akan mula tersedia di pasaran secara rasmi bermula 24 November 2017 nanti. Berikut adalah pilihan pelan untuk pra-tempah iPhone X yang ditawarkan oleh keempat-empat telco di negara ini…

Apple iPhone X (64GB):

Apple iPhone X (256GB):

Apple iPhone X (64GB):

Apple iPhone X (256GB):

Apple iPhone X (64GB):

Apple iPhone X (256GB):

Apple iPhone X (64GB):

Apple iPhone X (256GB):


OnePlus 9 Bakal Dilengkapkan Dengan 2 Lensa Sony Flagship Outsole!!

OnePlus secara rasmi mengumumkan bahawa  pelancaran produk baru siri OnePlus 9 akan diadakan pada jam 2 petang pada 24 Mac, yang akan membawa anda generasi baru model perdana siri OnePlus 9.

Satu poster menunjukkan bahawa OnePlus 9 Pro akan dilengkapi dengan IMX789, serta lensa sudut ultra lebar IMX766. Dengan kata lain, OnePlus 9 Pro akan mempunyai dua outsole utama Sony yang disesuaikan.

Dilaporkan bahawa OnePlus menghabiskan ratusan juta yuan untuk membina sensor IMX789. Ini adalah sensor tersuai paling mahal yang pernah dibuat oleh OnePlus. Sebagai tambahan kepada dual ISO asli, teknologi fokus omnidirectional piksel penuh, rakaman video HDR masa nyata dan lain-lain. IMX789 juga akan memberikan pengalaman menembak video 4K 120-bingkai.


Skor Geekbench Huawei Mate 20/Mate 20 Pro Tertiris!

Setelah beberapa ciri-ciri utama pada siri terbaru Huawei Mate 20 tertiris, laman ujian benchmark terkenal Geekbench terdedah pula skor untuk peranti Huawei dengan kod nama LYA-L29, yang dipercayai adalah siri Mate 20.

Melalui apa yang dipaparkan, peranti siri Mate 20 dilihat mempunyai skor ujian Geekbench yang sangat tinggi, iaitu 3,390 bagi Single-Core manakala 10,318 bagi Multi-Core, berjaya menduduki tangga paling atas di antara peranti Android sedia ada.

Adakah skor ujian ini boleh dipercayai? Kita hanya perlu menantikan ketibaan siri Mate 20 pada 16 Oktober di London.


LEVEL UP- PLAY ONE: Memartabatkan Streamer Wanita Di Malaysia

LEVEL UP PLAY-ONE hari kedua berlangsung terus rancak berlangsung. Apa yang menjadi sorotan pada hari ini ada forum yang membincangkan isu mengenai kedudukan dan penerimaan rakyat Malaysia terhadap Streamer ini.

Forum tersebut yang dikendalikan oleh Muhammad Farouq dan ditemani oleh 3 orang ahli panel yang juga merupakan streamer wanita iaitu, Yana Samsudin yang juga merupakan seorang pelakon Yana Samsuddin, Missrose Gaming dan CHuChu Gaming.

Rangkuman daripada perbincangan forum tersebut adalah memperlihatkan bahawa Malaysia sudah menerima Streamer wanita. Sungguhpun, jumlah streamer wanita jauh lebih sedikit berbanding lelaki, namun content dan corak permainan yang ditampilkan setara dengan streamer lelaki.

Sungguhpun, ketiga-tiga panel forum tersebut terpaksa melalui cabaran dalam menangani persepsi masyarakat, namun, mereka tetap dapa terus bertahan sehingga menjadi antara streamer wanita tersohor di Malaysia.

Apa yang menjadi harapan kepada panelis pada hari ini adalah lebih ramai steamer dan pemain wanita akan lahir.


Acer Chromebook Tab 10 – Tablet Pendidikan Pertama Guna Chrome OS

Acer baru-baru ini melancarkan sebuah tablet pendidikan yang pertama menggunakan Chrome OS yang dinamakan Acer Chromebook Tab 10 (D651N). Acer mensasarkan tablet ini dijual dan diberikan kepada golongan kanak-kanak yang sering melakukan kerja-kerja berkaitan pembelajaran.

Acer Chromebook menyertakan paparan 9.7-inci IPS QXGA (2048 x 1536p) dengan berat keseluruhan 550g dan ketebalan hanya 9.98mm. Ia juga didatangkan dengan pen stylus Wacom EMR yang dicipta untuk memberi ketepatan dalam melakar, melukis, dan menulis nota. Dikuasakan cip pemproses OP1 Cortex-A72 dua-teras dan Cortex-A53 lapan-teras, tablet ini mampu memberikan masa penggunaan sehingga 9 jam dalam sekali pengecasn.

Selain itu, memori RAM yang dimuatkan ialah 4GB dan storan seluas 32GB hadir bersama teknologi WiFi 2×2 MIMO, serta Bluetooth 4.1 Kelengkapan lain antaranya sokongan kad mikroSD, bicu audio, dan bicu USB-C.

Acer Chromebook juga boleh dijadikan sebagai platfom kepada para pelajar dalam mempelajari bagaimana realiti-gabungan (AR) berfungsi di dunia sebenar melalui teknologi Google AR.

Acer Chromebook Tab 10 (D651N) mula dijual di pasaran Malaysia pada bulan Mei nanti pada harga USD329 (kira-kira RM1,273) seunit.


vivo, Tencent & PUBG Corporation Bekerjasama Untuk PUBG MOBILE Club Open 2019

vivo mengumumkan kerjasama bersama Tenvent dan PUBG Corporation sekaligus menjadikan jenama telefon pintar itu sebagai sebagai penaja dan penyedia rasmi telefon untuk kejohanan PUBG MOBILE Club Open 2019.

Hadiah yang ditawarkan agak lumayan – sebanyak $2.5M USD menjadi taruhan dan kumpulan yang berada di 10 senarai teratas akan berentap untuk merebut hadiah utama menerusi ketegori Spring Splits & Fall Splits.

Untuk makluman, PUBG MOBILE Club Open 2019 merupakan satu kejohanan permainan mudah alih terbesar dunia dan pusingan kelayakan telah bermula pada 22 Mac lalu. Spring Splits bakal berlangsung pada Julai depan, manakala Fall Splits akan diadakan pada Disember kelak Maklumat lanjut, layari PUBG Mobile atau vivo Malaysia.


Dapatkan Termos Bernilai RM99 Dengan Pembelian OPPO F5 Atau OPPO F5 6GB

Setiap kali tibanya musim perayaan, terdapat dua perkara yang paling dinantikan-nantikan iaitu cuti yang panjang dan pada waktu inilah pelbagai tawaran serta diskaun menarik ditawarkan kepada pembeli. Nampaknya OPPO juga tidak mahu ketinggalan kerana mulai 21 Disember 2017 sehingga 3 Januari 2018 nanti, pembeli model OPPO F5 atau OPPO F5 6GB akan menerima termos air bernilai RM99 secara percuma.

Ditawarkan dalam warna merah dan hitam, termos air ini akan diberikan kepada pembeli salah satu daripada model yang dinyatakan sama ada secara atas talian iaitu melalui laman sesawang rasmi OPPO ataupun secara luar talian iaitu di Kedai Konsep OPPO di seluruh negara.


Honor 7S Boleh Ditempah Di Lazada Pada Harga RM379 Bermula Sekarang

Lazada yang menjadi platfom beli-belah dalam talian terbesar di Malaysia hari ini membuka pra-tempah honor 7S pada harga RM379. Berdasarkan harga yang ditawarkan, peranti ini memiliki spesifikasi kelas permulaan lantas harganya juga lebih murah berbanding peranti honor 7A yang dilancarkan awal bulan ini.

Honor 7S hadir dengan skrin 5.45-inci 18:9 HD+ yang dikuasakan cipset MediaTek MT6739 berasaskan Android 8.1 Oreo dan antaramuka EMUI 8.0. Ia juga mengenakan memori RAM 2GB dan storan 16GB diikuti sokongan slot kad microSD. Sebuah bateri sebesar 3,020mAh turut dimuatkan bersama.

Sistem kamera pula menggunakan sensor 13 Megapiksel di belakang dan 5 Megapiksel di sebelah depan yang dibantu LED flash. Ciri lain yang disokong pada telefon pintar ini adalah dwi SIM, radio FM, bicu microUSB, dan Bluetooth v4.2.

Sebaik anda menempah honor 7S di Lazada, ia dijangka tiba pada 4 Julai kelak dengan dua pilihan warna, emas dan hitam serta dapatkan kad microSD Sandisk (32GB) secara percuma.

Beli di Lazada : Honor 7S pada harga RM379


Samsung Perkenal Cip Perdana Baharu – Exynos 990, Peningkatan 20% Lebih Pantas & Grafik Makin Padu

Samsung kini muncul dengan cip perdana baharu iaitu Exynos 990 – cip pemproses ini menggunakan teknologi proses 7nm + EUV dan dilengkapi dengan GPU Mali-G77 berdasarkan seni bina yang baru.

Cip ini didakwa membawakan peningkatan 20% lebih pantas dalam prestasi perlaksanaan tugas, pengedalian grafik dan dua kali kelajuan pada perisian untuk cip AI berbanding pendahulunya – berkat CPU tri-klusternya yang terdiri daripada dua teras Cortex-A76 berprestasi tinggi dan empat teras Cortex-A55.

Selain itu, cip ini juga dikatakan mempunyai keupayaan kadar kesegaran sehingga 120Hz – membolehkan ia menampilkan paparan lebih tinggi. Untuk aspek AI pula, cip ini dibina dengan unit pemprosesan neural dwi-teras (NPU) dan pemproses isyarat digital baru yang mampu melaksanakan lebih daripada sepuluh trilion operasi sesaat.

The next #Exynos is coming. The mobile intelligence will take another leap forward. #NextGenPower pic.twitter.com/giCF0wPH8C

— Samsung Exynos (@SamsungExynos) October 22, 2019

Seiring pengenalan ini, Samsung juga muncul dengan Modem 5G baru – Samsung Exynos Modem 5123. Cip ini dibina dengan proses berasaskan 7nm bersama rangkaian 5G yang boleh mengiringi Exynos 990. Ia menyokong hampir semua rangkaian termasuk 5G sub-6GHz dan mmWave spektrum kepada 2G GSM / CDMA, 3G WCDMA, TD-SCDMA, HSPA dan 4G LTE dengan kelajuan muat turun yang hebat. Menurut Samsung, Exynos 990 dan Exynos Modem 5123 dijangka memulakan pengeluaran besar-besaran menjelang penghujung tahun ini.

[ SUMBER : SAMSUNG ]


Pengguna DiGi, Hotlink, Maxis Dan U Mobile Kini Boleh Membuat Pembelian Di Huawei AppGallery

Selain aplikasi Google Play Store, istimewa buat peranti Huawei kerana terdapat aplikasi yang membolehkan mereka memuat turun pelbagai aplikasi, permainan ataupun tema telefon khas iaitu Huawei AppGallery. Lebih menarik, melalui aplikasi ini juga Huawei turut menjanjikan pelbagai ganjaran serta promosi untuk penggunanya.

Huawei AppGallery telah mengumumkan satu lagi perkhidmatan terbaharu untuk pemilik peranti Huawei membuat pembelian dalam aplikasi dengan lebih mudah. Kini pelanggan Digi, Hotlink, Maxis dan U Mobile sudah boleh membuat pembelian dalam aplikasi yang akan terus dicas pada akaun telco yang digunakan.

Integrasi pembayaran di antara Huawei AppGallery dengan telco tempatan ini bukan sahaja ekosistem yang lebih baik tetapi ia juga dijamin selamat untuk digunakan. Lebih istimewanya setiap pembelian dalam aplikasi di AppGallery Carnival atau Carnival Themes sehingga 31 Disember ini akan turut ditawarkan dengan pelbagai ganjaran, diskaun dan tawaran daripada Lazada, Starbucks dan pelbagai lagi.

Baca juga:


OxygenOS 3.5.5 Open Beta Untuk OnePlus 3 Dengan Fungsi Baru & Tambah Baik Sistem

OnePlus telah melancarkan kemas kini Beta terbaru perisian OxygenOS, versi 3.5.5. Peningkatan taraf versi Beta tersebut khas untuk OnePlus 3 yang menyediakan beberapa penambahbaikan maklum balas pengguna dari versi sebelum ini.

Mereka yang sudah mempunyai akses OnePlus beta akan menerima kemas kini 3.5.5 melalui OTA. Sebagai alternatif, anda boleh muat turun dari laman OnePlus.


Informasi ASUS ROG 4 Kini Terdedah?? Bakal Hadir Dengan Kapasiti Bateri Yang besar 5960mAh!!

Baru-baru ini, maklumat mengenai ASUS ROG4 telah terdedah yang mana dan foto peranti dan beberapa maklumat konfigurasi telefon juga telah dimuat naik. Selain meneruskan konfigurasi tinggi sebelumnya, telefon ini juga menyokong kadar segar semula yang tinggi dan mempunyai bateri terpasang hingga 5960mAh.

Dari segi reka bentuk, ASUS ROG4 tidak jauh berbeza dengan generasi sebelumnya, tetapi lebih banyak logo dan corak ditambah di bahagian panel belakang telefon dan logo ROG juga diproses dalam matriks dot. Perlu diingat bahawa terdapat juga logo permainan Tencent di badan, yang bermaksud bahawa telefon ini juga bekerjasama dengan Tencent Games dan secara khusus dioptimumkan untuk permainan yang berkaitan.

ASUS ROG4 dilengkapi dengan Qualcomm Snapdragon 888 dan layar kadar segar semula ultra tinggi OLED 6.7 inci. Ia juga mempunyai kapasiti  bateri 5960mAh terpasang dan daya pengecasan maksimum 65W. Walau bagaimanapun, bateri berkapasiti super juga dapat meningkatkan ketebalan telefon.

Sejauh manakah kebenaran, perlu kita nantikan ketika ia dilancarkan!!!


Jom Sertai Peraduan Jimat,Snap & Menang Oleh Samsung & Berpeluang Memenangi Hadiah Berjumlah Sehingga RM424000!!

Bersempena hari raya yang bakal menjelang tidak lama lagi, pengguna Samsung mesti excited giler apabila anda boleh memenangi hadiah bernilai sehingga RM424000 menerusi peraduan “Jimat, Snap & Menang” yang bermula dari sekarang sehingga 7 Jun.

Antara hadiah yang bakal diberikan adalah 10X pemenang 65″ QLED 8K Smart TV + RM500 Boost Cashback, 18X pemenang tempat kedua akan memenangi POWERStick Jet + RMM Boost Cashback, 36X pemenang tempat ketiga membawa pulang Microwave Oven 45L + RM100 Boost Cashback dan 500x pemenang tempat keempat akan memenangi RM100 Boost Casback.

Cara sertai juga mudah. Anda perlu membeli model peranti pada harga promosi. Kemudian rakam gambar hari raya anda dengan kreatif dan hantarkan penyertaan anda. Nantikan pengumuman hadiah setiap minggu.

Bagi mendapatkan maklumat lanjut, layari laman sesawang Samsung.


Akaun Sosial Mark Zuckerberg Diceroboh!

Agak ironi apabila pemilik media sosial terbesar di dunia, Mark Zuckerberg telah digodam sosial akaun Twitternya oleh sekumpulan penggodam yang menggelar diri mereka sebagai OurMine Team. Mungkin ramai yang tidak tahu bahawa Mark Zuckerberg mempunyai akaun sosial pesaing, namun beliau tidaklah aktif di Twitter.

Penggodam tersebut juga mendakawa mereka mempunyai akses kepada akaun Pinterest Mark Zuckerberg dan cuba menarik perhatian pengasas Facebook itu dengan provokasi. Twitter bagaimanapun telah bertindak pantas dengan membekukan akaun Twitter Mark Zuckerberg bagi mengelakkan perkara yang tidak diingini berlaku.

Sedangkan pemilik akaun orang yang hebat dalam dunia komputer pun berjaya diceroboh, apatah ;agi kita yang hanya pengguna biasa. Jadi berhati-hatilah ketika menggunakan media sosial wahai rakan eRing sekalian.


Apple Cuba Mengambil Hati Pemilik iPhone Dengan Menawarkan Diskaun Untuk Penukaran Bateri Dan Kemas Kini Baharu

Berikutan kontroversi yang tercetus gara-gara Apple secara diam-diam telah memperlahankan prestasi iPhone seperti yang telah eRing kongsikan sebelum ini, nampaknya Apple telah mengeluarkan kenyataan rasmi untuk mengambil semula hati pemilik iPhone bagi memperolehi semula kepercayaan mereka terhadap mereka.

Melalui kenyataan rasmi yang telah dikongsikan di laman rasminya, Apple dikatakan telah mengambil pendekatan untuk memperlahankan prestasi iPhone bagi mengelakkannya daripada terpadam secara tiba-tiba. Menurut Apple perkara ini terjadi disebabkan oleh bebanan pada pemproses boleh mengakibatkan peranti yang memiliki kapasiti bateri yang rendah akan dimatikan dengan sendirinya untuk situasi tertentu.

Tambah Apple lagi, pendekatan untuk memperlahankan prestasi iPhone telah dibuat pada kemas kini iOS 10.2.1 untuk memperbaiki pengurusan tenaga ini sebenarnya telah dibuat setahun yang lalu pada iPhone 6, iPhone 6 Plus, iPhone 6s, iPhone 6s Plus, dan juga iPhone SE. Manakala sokongan yang sama telah diimplementasikan pada kemas kini iOS 11.2 untuk peranti iPhone 7 dan iPhone 7 Plus.

Bagi tujuan mengambil semula hati pengguna, Apple telah mengumumkan penurunan harga penggantian bateri untuk iPhone yang tidak lagi memiliki waranti sebanyak USD50 di seluruh dunia. Ini bermakna pemilik iPhone 6 dan ke atas boleh menukar bateri pada harga antara USD29 hingga USD79 bermula dari penghujung Januari 2018 ini hingga ke bulan Disember 2018 nanti.

Selain itu, Apple juga telah berjanji akan mengeluarkan kemas kini terbaru untuk peranti iOS pada awal tahun 2018 nanti bagi membolehkan pengguna untuk memantau bateri, sekaligus membolehkan mereka melihat sendiri sama ada keadaan bateri itu akan mempengaruhi prestasi peranti.


iPhone 8 Dijangka Lebih Mahal Daripada Samsung Galaxy S8

Penganalisis dari UBS, Steven Milunovich menyatakan iPhone 8 lebih mahal berbanding Samsung Galaxy S8 walaupun produk Samsung itu menjadi telefon pintar paling canggih di dunia sekarang ini. Walaupun harga untuk model permulaan memori dalaman 64GB iPhone sekitar USD850-900 (kira-kira RM3,546 – RM3,989), ia masih lagi lebih mahal berbanding Samsung Galaxy S8+.

Mulinovich yang menyokong kenyataan UBS Asia Hardware Arthur Hsieh yang menjangkakan kos pengeluaran iPhone 8 lebih mahal USD70-90 (kira-kira RM310 – RM399) berbanding iPhone 7 Plus atas sebab penggunaan panel OLED yang pertama kali tetapi kenyataan ini tidak dinyatakan oleh kakitangan Apple sendiri.

Adakah betul kenyataan ini? Kita tunggu saja pelancaran kedua-dua peranti ini di pasaran tempatan nanti.


Reviu Eksklusif: ASUS ZenPad 3S 10 LTE (Z500KL), Tablet Hiburan Terkini

HARGA: RM 1,799

ASUS telah melancarkan ZenPad 3S 10 LTE (Z500KL), sebuah tablet Android yang direka dengan casis aluminium berketebalan 5.8mm dan mempunyai paparan 9.7 inci QXGA 2K (2048 x 1536 piksel).

ZenPad 3S 10 LTE adalah sebuah tablet mudah alih berteraskan hiburan, ia dilengkapi teknologi ASUS Tru2Life yang memberikan paparan sinematik terbaik dan juga sistem audio 7.1 channel yang amat lantang dan jelas. ZenPad 3S 10 LTE juga merupakan tablet ASUS yang pertama dilengkapi sensor cap jari yang memberikan kawalan keselamatan terbaik di samping memberikan akses pantas kepada pemilik.

Berbeza dengan tablet yang ada di pasaran sekarang, menariknya ZenPad 3S 10 LTE adalah ia menampilkan paparan skrin berukuran 9.7 inci dengan teknologi beresolusi 2K (2048 x 1536 piksel).

Lebih istimewa, tablet ini menyokong teknologi ASUS Tru2Life+ yang mana memaparkan level kontras sehingga 200%.

Sedikit mengecewakan apabila ZenPad 3S 10 LTE hanya dibekalkan dengan kamera utama 8 Megapiksel tanpa sokongan LED flash.

Namun begitu, kamera hadapan beresolusi 5 Megapiksel telah dilengkapi dengan sokongan mod Beautification yang boleh dilaraskan serta kebolehan merakam video HD penuh.

Penyediaan dua slot kad SIM terletak pada bahagian sisi kiri kerangka, di mana ia menyokong kad hibrid jenis nano SIM. Jika anda ingin menggunakan kad microSD dengan sokongan sehingga 32GB, anda boleh memasukkannya pada slot kad SIM kedua.

Apa yang lebih istimewanya, kedua-dua kad SIM ini boleh mengakses rangkaian Internet 4G LTE.

Pada bahagian bawah kerangka seperti biasa kelihatan penyediaan port USB Type-C yang menyokong pengecasan pantas Quick Charge 3.0 berada di bahagian tengah.

Bersebelahan kiri dan kanannya pula kelihatan lubang speaker yang mampu menghasilkan audio berkualiti dengan adanya teknologi DTS X 7.1 Surround sound.

Berlainan dengan tablet yang diperkenalkan sebelum ini, salah satu keistimewaan dapat dilihat pada ZenPad 3S 10 LTE adalah kebolehan memaparkan homescreen dan juga menu di dalam gaya landskap.

Ini secara langsung memudahkan pengguna untuk membuat kerja mahupun perbentangan dengan menyambungkan peranti ini pada LCD memandangkan ia menyokong mod landskap.

Bagi yang gemar bermain permainan mudah alih di dalam telefon pintar, ZenPad 3S 10 LTE boleh dipertimbangkan. Selain dibekalkan dengan RAM sebesar 4GB, ia turut dikuasakan oleh pemproses Qualcomm Snapdragon 650.

Kami telah cuba bermain beberapa permainan padanya, ternyata ZenPad 3S 10 LTE mampu memaparkan grafik yang sangat lancar. Jadi, tidak menjadi masalah untuk anda bermain permainan mudah alih di dalamnya.

ASUS ZenPad 3S 10 LTE pastinya digemari oleh golongan audiophile kerana tablet ini memfokuskan kepada sokongan audio. Ia menyokong teknologi NXP Smart Amplifier, selain sokongan audio sehingga 7.1 Surround Sound.

ASUS memberitahu, pengguna mendengar audio berkualiti tinggi melalui tablet ini sehingga audio 192kHZ, 24-bit, ditambah dengan adanya dua buah speaker yang terletak di bawah tablet.

Paparan skrin yang besar secara tidak langsung memberi keseronokan kepada pengguna untuk menonton video kegemaran. Memandangkan ZenPad 3S 10 LTE boleh membuat rakaman video HD penuh dalam format 1080p, jadi tidak menjadi masalah untuk anda memainkan semula apa sahaja video berdefinisi yang sama.

Walaupun pemain video yang disokong oleh ZenPad 3S 10 LTE tidak boleh diedit, tetapi anda masih boleh berkongsi dengan rakan-rakan di laman sosial.

Sepertimana tablet kelas pertengahan yang lain, ZenPad 3S 10 LTE juga dibekalkan dengan penggambaran utama beresolusi 8 Megapiksel tanpa bantuan LED flash.

Namun begitu, ia hadir dengan pelbagai pilihan mod seperti HDR, Beautification, Selfie, Smart Remove, Slow Motion dan beberapa lagi.

Manakala penggambaran swafoto beresolusi 5 Megapiksel pula menyokong mod Beautification serta Selfie Panorama untuk penggambaran swafoto secara berkumpulan.

Kepada mereka yang bercadang untuk membeli sebuah tablet, perkara utama yang sering dilakukan oleh pengguna sudah tentunya dengan membandingkan beberapa model yang dijual pada harga setanding mahupun lebih murah di pasaran.

Jadi bagi membantu pengguna di luar sana untuk membuat keputusan, kami telah membandingkan ASUS ZenPad 3S 10 LTE dengan dua model lain yang menawarkan harga lebih kurang sama iaitu Huawei MediaPad M3 serta Samsung Galaxy Tab A (2016).

Selain dibekalkan dengan bateri sebesar 7800mAh yang mampu bertahan seharian, ASUS ZenPad 3S 10 LTE juga menyokong fungsi penjimatan bateri yang dikenali sebagai Power Saver.

Lebih menariknya, masa mengecas juga terasa jauh lebih pantas dengan adanya sokongan pengecasan pantas yang dikenali sebagai Quick Charge 3.0, di mana mampu mengecas dari 2% hingga 100% dalam masa kurang daripada 4 jam dan mampu bertahan sehingga 16 jam.

ASUS ZenPad 3S 10 LTE boleh dikatakan ia tablet pilihan yang baik untuk dimiliki. Ia menampilkan paparan skrin berukuran 9.7 inci dengan teknologi beresolusi 2K (2048 x 1536 piksel), dibekalkan dengan bateri sebesar 7800mAh yang turut menyokong pengecasan pantas Quick Charge 3.0. Malah kehadiran paparan skrin yang besar memberi kepuasan kepada pengguna sama ada ketika menonton video mahupun bermain permainan mudah alih, ditambah dengan bateri yang  besar pula mampu bertahan sehingga 16 jam tanpa henti.

Lebih istimewa lagi, kualiti audio yang dihasilkan oleh ZenPad 3S 10 LTE sangat berbeza dengan tablet yang ada di pasaran hari ini kerana memfokuskan kepada golongan audiophile. Ia menyokong teknologi NXP Smart Amplifier, selain sokongan audio sehingga 7.1 Surround Sound yang mampu menghasilkan berkualiti tinggi melalui tablet ini sehingga audio 192kHZ, 24-bit, ditambah dengan adanya dua buah speaker yang terletak di bawah tablet. Namun begitu, ketiadaan fungsi pengimbas cap jari pada tablet ini agak mengecewakan memandangkan harganya pun bukanlah murah.